
Οι «Θέσεις» έχουν ήδη υποστεί μια μακρά επεξεργασία, από το 2009 τουλάχιστον, 

όταν συγκροτήθηκε η «Κίνηση Πολιτών Άρδην» και δεν αναφέρονται ιδιαίτερα σε 
θέματα συγκυρίας, αλλά επικεντρώνονται στις γενικές κατευθύνσεις του Κινήματος. 
Η παρούσα έκδοσή τους αποτελεί στην πραγματικότητα ένα τελικό Προσχέδιο τους, 
πριν από την οριστική διατύπωση που θα επικυρωθεί στο Ιδρυτικό Συνέδριο, το 
2017 - και επομένως θα λάβει υπ’ όψιν και άλλες παρατηρήσεις που ήδη έχουν γίνει 
ή θα πραγματοποιηθούν μέχρι τότε. 








Προοίμιο 

Π οτέ άλλοτε ο ελληνισμός, από την 
άποψη του συνόλου των μεγεθών 
του -δημογραφία, οικονομική και 
πνευματική παραγωγή, ρόλος στο παγκό¬ 
σμιο γίγνεσθαι-, δεν βρισκόταν σε κατώ¬ 
τερο σημείο από σήμερα. Πράγματι, ο ελ¬ 
ληνισμός κινδυνεύει πλέον να μη διαθέτει 
τα απαραίτητα μεγέθη για την αναπαραγωγή 
του, ως αυτόνομο ιστορικό υποκείμενο. Για¬ 
τί αν, επί παραδείγματι, μετά την Άλωση του 
1453 χάσαμε και κράτος και πληθυσμούς, 
ωστόσο ο ελληνισμός παρέμεινε αποφασι¬ 
στικός πνευματικός παράγοντας για την ίδια 
τη δυτική Αναγέννηση, ενώ μέχρι το 1922 
αποτελούσε καθοριστικό οικονομικό και γε¬ 
ωπολιτικό παράγοντα της καθ’ ημάς Ανατο¬ 
λής, σε αντίθεση με τη σημερινή δραματική 
συρρίκνωσή μας. 

Καλούμαστε, λοιπόν, να απαντήσου¬ 
με σε μια τιτάνια πρόκληση. Να βάλουμε, 
τέλος σε μια μακρά καθοδική πορεία. Και 

παρότι δεν τρέφουμε αυταπάτες και αντικρί¬ 
ζουμε κατάματα την πραγματικότητα, επει¬ 
δή γνωρίζουμε τον βαθμό αποσύνθεσης των 
ελίτ και την βαθιά παρακμή του ίδιου του λα¬ 
ϊκού σώματος, επειδή ξέρουμε πως είμαστε 
«πολιορκημένοι από στεριά και θάλασσα», 
ωστόσο, πιστεύουμε πως ακόμα και σήμερα 
ο αγώνας δεν είναι χαμένος. Αρκεί να απο¬ 
κτήσουμε επί τέλους ένα συνεκτικό όραμα 
και μέσα από έναν «εκσυγχρονισμό της πα¬ 
ράδοσής» μας, να διασώσουμε την πρόταση 
πολιτισμού που φέρει ακόμα αυτή η παράδο¬ 
ση για τον σύγχρονο κόσμο. 

Η ιστορία του 20°" αιώνα σφραγίστη¬ 
κε από μια πολλαπλή αποτυχία, την απο¬ 
τυχία του δυτικού εργαλειακού λόγου, που 
θα καταλήξει στο Άουσβιτς και την Χιρο¬ 
σίμα, ή θα πνιγεί στους παγωμένους βάλ¬ 
τους του Γκουλάγκ. Ως εκ τούτου ανοίγεται 


εκ νέου μια περίοδος αναζήτησης για τον αν¬ 
θρώπινο πολιτισμό και την πορεία του. Σε 
μια τέτοια αναζήτηση, ο «ελληνικός δρό¬ 
μος», της σύνθεσης συναισθήματος και δι¬ 
άνοιας -που είχε εκφραστεί τόσο στην αρ¬ 
χαία Ελλάδα, όσο σε ένα κατ’ εξοχήν ελληνι¬ 
κό δημιούργημα, τον χριστιανισμό-, εμφανί¬ 
ζεται και πάλι ως η μοναδική απάντηση πέ¬ 
ραν της δυτικής εργαλειακής λογικής και του 
ανατολικού ανορθολογισμού. 

Και οι σύγχρονοι Έλληνες, παρότι στο 
επίπεδο της κουλτούρας, των παραγωγικών 
δομών και των γνώσεων βρίσκονται όντως 
σε κατώτερο επίπεδο από τους δυτικούς, 
εντούτοις, ως προς την «αυθόρμητη ιδεολο¬ 
γία» τους, τον τρόπο του βίου, τον ψυχισμό 
τους, βρίσκονται πιο κοντά από οποιονδήπο- 
τε άλλον στον «ελληνικό δρόμο». Γι’ αυτό 
και η προτίμηση στις μικροϊδιοκτητικές δο¬ 
μές, στο εμπόριο και τη ναυτοσύνη· η εμμο¬ 
νή στη σύνθεση νόησης και συναισθήματος, 
φύσης και πνεύματος, η «σωματική» σχέση 
με τη δημοκρατία, από την αρχαιότητα μέχρι 
τις κοινότητες, η απόρριψη του ολοκληρωτι¬ 
σμού, κ.λπ. κ.λπ. 

Προφανώς, δεν ισχυριζόμαστε πως αυτός 
ο δρόμος μπορεί να «εκπροσωπηθεί» από 
την Ελλάδα αποκλειστικά αλλά η Ελλάδα 
ως η ζωντανή έκφραση μιας συνέχειας θα 
μπορούσε να αποκτήσει ένα όραμα στα με¬ 
γέθη μιας κυριολεκτικά παγκόσμιας «απο¬ 
στολής», να μεταβληθεί σήμερα σε ένα ση¬ 
μείο πύκνωσης μιας πρότασης με παγκόσμι¬ 
ες διαστάσεις και σημασία, να περάσει από 
το σημερινό ναδίρ της καταισχύνης σε μια 
νέα ακμή. 

Μπορούμε άραγε να συστηματοποιή¬ 
σουμε αυτή την υπαρκτή παράδοση και 
να τη μεταβάλλουμε σε πρόταγμα για τη 
σημερινή Ελλάδα ως υλοποίηση αυτού του 
«εκσυγχρονισμού της παράδοσης» που ευαγ¬ 
γελιζόμαστε; 

Σε μια ιστορική στιγμή κατά την οποία οι 


3 


Έλληνες κινδυνεύουν να απολέσουν την δυ¬ 
νατότητα της συγκρότησης ενός στοιχειω¬ 
δώς ανεξάρτητου κρατικού πολιτικού υπο¬ 
κειμένου, ξαναμπαίνει και πάλι το ζήτημα 
της διαμόρφωσης ενός καθολικού οράματος, 
ικανού να επανενώσει τους Έλληνες. Και σε 
αυτό δώσαμε τον γενικό ορισμό «εκσυγχρο¬ 
νισμός της παράδοσης». Δηλαδή ανατρέχο- 
ντας στη μακρά ιστορική παράδοσή μας να 
διατυπώσουμε μία σύγχρονη πρόταση για το 
σήμερα, η οποία να διαθέτει μια όντως πλα¬ 
νητική εμβέλεια και να επιτρέψει μια ισότιμη 
παρουσία στην Ευρώπη. 

Κάτι τέτοιο προϋποθέτει βεβαίως την 
ανάδειξη της παιδείας σε κύρια μέριμνα του 
ελληνικού κράτους (αντ’ αυτού τα ελληνικά 
Πανεπιστήμια έχουν μεταβληθεί σε αχούρια 
και οι Έλληνες φοιτητές συνεχίζουν να φεύ¬ 
γουν στο εξωτερικό, αντί η Ελλάδα να συ¬ 
γκεντρώνει φοιτητές από όλα τα Βαλκάνια 
και τη Μ. Ανατολή). Σημαίνει έναν διαφορε¬ 
τικό προσανατολισμό της παραγωγικής ανα¬ 
συγκρότησης της χώρας, όπου το επίκεντρο 
μπαίνει στην παραγωγή προϊόντων και υπη¬ 
ρεσιών υψηλής ειδίκευσης και όχι βέβαια 
στην παραγωγή προϊόντων με ανειδίκευτο 
εισαγόμενο εργατικό προσωπικό. 

Αυτή η πρόταση είναι όντως ρεαλιστι¬ 
κή, δεν απαιτεί τεράστιες δαπάνες και πό¬ 
ρους, δεν απαιτεί καν να έχουμε ξεφύγει από 
την εποχή των μνημονίων. Απαιτεί έναν ανα- 
προσανατολισμό του φαντασιακού των Ελ¬ 
λήνων, οι οποίοι θα πρέπει να επιβάλουν και 
σε θεσμούς και κόμματα αυτόν τον νέο προ¬ 
σανατολισμό. Απαιτεί δηλαδή μια Πολιτιστι¬ 
κή Επανάσταση μεγάλης κλίμακας, που θα 
στραφεί πριν απ’ όλα ενάντια στο εμφυλιοπο- 
λεμικό υπόστρωμα του νέου ελληνισμού, που 
μετά το 1915 καθίσταται κυρίαρχο και ακυ¬ 
ρώνει κάθε μεγάλη συλλογική προσπάθεια. 

Εξάλλου, στην ύστερη μεταπολιτευτική 
περίοδο, από τη δεκαετία του 1990, η εμφύ¬ 
λια διαμάχη καθίσταται ουσιαστικά άνευ 


αντικειμένου, μετά την αποτυχία του υπαρ¬ 
κτού σοσιαλισμού, τη σύγκλιση σοσιαλδη¬ 
μοκρατίας και δεξιάς στην Ευρώπη και την 
διασφάλιση της ισότητας αριστερός και δεξι¬ 
άς στην Ελλάδα! ΕΙ εμφυλιοπολεμική τάση 
επιβιώνει πλέον αποκλειστικά ως μηδενι¬ 
σμός - κυριαρχία των κάθε είδους μηδενι- 
στικών ρευμάτων στη νεολαία και μεταβολή 
του εθνομηδενισμού σε κυρίαρχη ιδεολογία 
των ελίτ. 

Σήμερα λοιπόν, μετά την ολοκλήρωση 
ενός ιστορικού κύκλου, μια και όλες οι πα¬ 
ρατάξεις βρέθηκαν στην εξουσία κατά τη δι¬ 
άρκεια της μεταπολίτευσης, με άθλιο απολο¬ 
γισμό, η δε αριστερά απεδείχθη η χειρότερη 
απ’ όλες, πιστεύουμε πως ο εμφυλιοπολεμι- 
κός μηδενισμός έχει εξαντλήσει την όποια 
δυναμική διέθετε. 

Δεν υπάρχει καμία άλλη διέξοδος, κα¬ 
μία άλλη προοπτική. «Ή όλα ή τίποτε». 

Είτε θα σβήσουμε ως αυτόνομο πολιτειακό 
υποκείμενο, είτε θα συνεχίσουμε δημιουργι¬ 
κά, με έναν νέο ρόλο, τη μεγάλη παράδοση 
του ελληνισμού. 

I. ΕΙΣΑΓΩΓΗ 

Παγκόσμια κρίση και 
επιβίωση ίου ελληνισμού 

Ο ταν, στη δεκαετία του 1990, οι οπαδοί 
της παγκοσμιοποίησης πανηγύριζαν 
για την κατάρρευση του ανατολικού 
μπλοκ και την έλευση του «τέλους της ιστο¬ 
ρίας», δεν θα μπορούσαν να φανταστούν ότι 
το τέλος του Ψυχρού Πολέμου, δεν θα σημα¬ 
τοδοτούσε μόνον την κατάρρευση του ανα¬ 
τολικού πόλου, αλλά, λίγα χρόνια αργότερα, 
θα προκαλούσε και την εξάντληση των ίδιων 
των «νικητών» του! 

Η μεγάλη κρίση του δυτικού μοντέλου 

σηματοδοτεί μια εξάντληση παρόμοια με 
εκείνην που βίωσε το ανατολικό στρατόπεδο 
από τις αρχές της δεκαετίας του 1970 μέχρι 
το 1989. Η επίθεση στους Δίδυμους Πύργους 
το 2001 σηματοδοτεί την κλιμάκωση της 
αντιπαράθεσης μεταξύ της Δύσης και του 
Ισλάμ, η οποία συνεχίζεται με αμείωτη έντα¬ 
ση και προκαλεί την εξ αντανακλάσεως ανα¬ 
δίπλωση του μουσουλμανικού κόσμου στον 
ισλαμικό ολοκληρωτισμό, ο οποίος κήρυ¬ 
ξε τον πόλεμο στην «αμαρτωλή Δύση». Την 
ίδια στιγμή, θα επιτρέψει, στην Κίνα, κυρί¬ 
ως, αλλά και στη Ρωσία και άλλες περιφερει¬ 
ακές δυνάμεις, να αμφισβητήσουν ποικιλο- 
τρόπως την αμερικανική ηγεμονία, προβάλ¬ 
λοντας μια νέα πολυπολικότητα, που στηρί¬ 
ζεται κυρίως στη μεταφορά του κέντρου της 
παγκόσμιας οικονομίας από τη Δύση στην 
Ανατολική Ασία. 

Το 2007-2008, το παγκόσμιο χρηματο¬ 
πιστωτικό σύστημα αποκάλυψε τα αδιέξο¬ 
δά του, έπειτα από την κατάρρευση των αμε¬ 
ρικάνικων τοξικών μεγα-εταιρειών. Τρισε¬ 
κατομμύρια δολάρια και ευρώ, προϊόν λιτό¬ 
τητας και υφαρπαγής των εισοδημάτων της 
πλειοψηφίας, θα χαθούν στην οικονομία-κα- 
ζίνο, ενώ η μεγάλη πλειοψηφία των κοινωνι¬ 
ών του πλανήτη βιώνει τις θανάσιμες συνέ¬ 
πειες της αποσύνδεσης της οικονομίας από 
τις ίδιες τους τις ανάγκες: Η αγροτική και η 
βιομηχανική παραγωγή καταστρέφεται, η 
εξασφαλισμένη αξιοπρεπής εργασία σαρώ¬ 
νεται, τα κοινωνικά και πολιτικά δικαιώμα¬ 
τα εξαερώνονται· πλήθη εξαθλιωμένων παίρ¬ 
νουν το δρόμο της μετανάστευσης, ενώ στη 
Δύση ένα μεγάλο κομμάτι της εργατικής τά¬ 
ξης και των κατώτερων, μεσαίων στρωμάτων 
πληβειοποιείται, ζει πλέον εξαρτώμενο από 
τα πενιχρά κοινωνικά επιδόματα, σε συνθή¬ 
κες πνευματικής αποχαύνωσης από τον τηλε¬ 
οπτικό καταναλωτικό σκουπιδο-πολιτισμό. 

Ο τρόπος ζωής που διαμορφώνεται κάτω 
από τις επιταγές των σύγχρονων, αμείλικτων 


αναγκαιοτήτων -ανταγωνισμός, εντατικο¬ 
ποίηση της εργασίας και της κατανάλωσης- 
δημιουργεί ένα μοναχικό πλήθος σε κατά¬ 
σταση μηδενισμού. 

Και ταυτόχρονα, οι κατευθύνσεις του 
κυρίαρχου παραγωγικού μοντέλου, με την 
εντατική εκμετάλλευση της φύσης, έχουν 
απορυθμίσει το περιβάλλον σε πλανητική 
κλίμακα, καταστρέφοντας το νερό, τον αέρα, 
την βιοποικιλότητα, με συνέπεια να διατα- 
ράσσονται και οι ισορροπίες του ανθρώπι¬ 
νου βίου. Το εκρηκτικό μείγμα της κλιματι¬ 
κής αλλαγής, της αλόγιστης σπατάλης των 
φυσικών πόρων, της δραματικής επιμόλυν- 
σης του εδάφους και της ραγδαία μειούμενης 
καλλιεργήσιμης έκτασης της γης, απειλεί με 
μια μεγάλη οικολογική κρίση όλες τις κοινω¬ 
νίες του πλανήτη: Η περιβαλλοντική μετανά¬ 
στευση, η όξυνση των ανταγωνισμών για το 
νερό, η εκτόξευση της τιμής των τροφίμων 
είναι ορισμένες μόνο από τις συνέπειες που 
θα αντιμετωπίζουμε ολοένα και συχνότερα. 

Η αλληλεπίδραση αυτών των παραγό¬ 
ντων έχει διαμορφώσει ένα πλανητικό αδιέ¬ 
ξοδο, το οποίο τείνει να λάβει αποκαλυψι- 
ακές διαστάσεις: κρίση των γεωπολιτικών 
ισορροπιών και ενίσχυση των παγκόσμιων 
ανταγωνισμών, άνοδος των φονταμενταλι- 
σμών, μεταναστευτικό αδιέξοδο, οικονομική 
καθίζηση, χωρίς προηγούμενο ενίσχυση των 
κοινωνικών ανισοτήτων, κοινωνική και οικο¬ 
λογική κατάρρευση, υπονόμευση της δημο¬ 
κρατίας από την εταιρειοκρατία, τις υπερε¬ 
θνικές γραφειοκρατίες, και τη δυτική νεοα¬ 
ποικιοκρατία. 

Οι τεκτονικές πλάκες της ανθρωπότη¬ 
τας μετακινούνται, και στον ελληνικό χώρο. 
Βιώνουμε επώδυνα την ανατροπή των προ¬ 
σωρινών βεβαιοτήτων της παγκοσμιοποί¬ 
ησης και της Ενωμένης Ευρώπης, καθώς 
αυτά ήταν τα σαθρά θεμέλια πάνω στα οποία 
επενδύσαμε για τη βιωσιμότητα της ελληνι¬ 
κής πολιτείας και κοινωνίας. Η ελληνική κρί- 

ση είναι το άλλο όνομα της εξάντλησης του 
νεοελληνικού παρασιτισμού: Ενός προτύ¬ 
που πολιτείας και κοινωνίας που επιδίωκε 
να επιβιώσει ως πειθήνια επαρχία της Ευ¬ 
ρώπης, ανταλλάσσοντας την εκχώρηση της 
εθνικής μας αυτοδυναμίας σε κάθε επίπεδο 
με τις... εισαγωγές κρεάτων, αυτοκινήτων 
και σμαρτ-φόουν! Αυτό ήταν το πραγματικό 
περιεχόμενο του παρασιτικού ψευδοεκσυγ- 
χρονισμού που κυριάρχησε την τελευταία ει¬ 
κοσαετία στην Ελλάδα, συνεπικουρούμενος 
από τον διάχυτο εθνομηδενισμό που κατέ¬ 
φαγε τα αντιστασιακά αντανακλαστικά της 
κοινωνίας μας. 

Γνωρίζουμε πολύ καλά πλέον το τίμημα, 
καθώς μας καταδιώκει, αδιάκοπα, καθημερι¬ 
νά την τελευταία εφταετία: χρέος, μνημόνια, 
οικονομική λεηλασία, κατάρρευση του κρά¬ 
τους και των θεσμών από την μία, εθνική μει¬ 
οδοσία, δημογραφική κατάρρευση, φυγή των 
νέων στο εξωτερικό, μεταναστευτικό αδιέξο¬ 
δο από την άλλη. Συνθήκες μιας σύγχρονης 
κατοχής, πολυδιάστατης αυτή τη φορά, με 
την συγκυριαρχία της χώρας να διαμοιράζε¬ 
ται μεταξύ Δύσης και Ανατολής, ευρωατλα- 
ντισμού και νέο-οθωμανισμού. 

Οι παράγοντες, όμως, που άνοιξαν την 
κερκόπορτα και επέτρεψαν στον εφιάλτη της 
τελευταίας επταετίας να καταλάβει την Ελ¬ 
λάδα από άκρη σε άκρη, βρίσκονται μέσα 
στην χώρα και αφορούν στην καθολική πα¬ 
ρακμή που επικαθορίζει κάθε πτυχή του νε¬ 
οελληνικού βίου: Ο εθνικός μηδενισμός, ο 
κοινωνικός μηδενισμός, ο ατομικός μη¬ 
δενισμός καθόρισαν σε τελευταία ανάλυση 
την μοιραία πορεία των γεγονότων και κατά 
την τελευταία διετία: Υποτιθέμενη «νίκη» 
του αντιμνημονιακού κινήματος, έτσι όπως 
αυτό εκφράστηκε από τους ΣΥΡΙΖΑ-ΑΝΕΛ 
μέσω μιας... κοινοβουλευτικής μηχανορρα¬ 
φίας, η ανάδειξη στην εξουσία, η προβοκά¬ 
τσια του δημοψηφίσματος και της μεταβο¬ 
λής του ΟΧΙ σε εφαλτήριο για το ΝΑΙ και 


κυρίως για την επανεκλογή του Σύριζα και εν 
τέλει... η ολοκληρωτική παράδοση της χώ¬ 
ρας στις βουλές του ξένου δυνάστη. Μόνο 
ένας πολιτικός χώρος ακραία μηδενιστικός 
θα μπορούσε να συλλάβει και να εκτελέσει 
αυτό το «σχέδιο». 

Για όλα αυτά υπάρχει προφανώς, η ανά¬ 
γκη να ορίσουμε ξανά τις βάσεις, το περιε¬ 
χόμενο και τις κατευθύνσεις του αντιστασι¬ 
ακού προτάγματος. Πρέπει να το συνειδη¬ 
τοποιήσουμε σοβαρά ότι ο κόσμος γύρω μας 
έχει μεταβληθεί θεαματικά και εμείς ζού- 
με ακόμα στην... μεταπολίτευση, πιστεύου¬ 
με σε πολιτικές διαιρέσεις (Αριστερά ή Δε¬ 
ξιά) που πλέον δεν έχουν κανένα πραγματι¬ 
κό αντίκρισμα και εγκλωβίζουν τον ελληνι¬ 
κό λαό σε μια καταστροφική αντιπαράθεση. 
Τη στιγμή που και οι δύο πόλοι της, όχι μό¬ 
νον έχουν προκαλέσει ανεπανόρθωτες βλά¬ 
βες στην χώρα και την κοινωνία, αλλά με 
όσα διέπραξαν τις τελευταίες δεκαετίες είναι 
ηθικοί αυτουργοί της κρίσης και της παρακ¬ 
μής. Αν δεν χειραφετηθούμε, επομένως, από 
τα δεσμά του παλαιού ιδεολογικοπολιτικού 
κόσμου είμαστε καταδικασμένοι να συνεχί- 
σουμε στην ίδια καταστροφική πορεία προς 
το μηδέν - μια πανεθνική μαύρη τρύπα που 
θα ενταφιάσει οριστικά τον ελεύθερο βίο του 
ελληνισμού. 

II. ΤΙ ΚΟΙΝΩΝΙΑ ΘΕΛΟΥΜΕ 

ο κίνημά μας αποτελεί την απόλη¬ 
ξη μιας μακρόχρονης θεωρητικής και 
πρακτικής διαδικασίας, στη διάρκεια 
της οποίας συναγάγαμε τα απαραίτητα συ¬ 
μπεράσματα από την εξέλιξη των σύγχρονων 
κοινωνιών, καθώς και από την εξέλιξη των 
απελευθερωτικών κινημάτων των τελευταί¬ 
ων διακοσίων χρόνων. Μέσα από την εμπει¬ 
ρία επαναστάσεων και ανατροπών που συ- 

νεχίζονται μετά τη γαλλική Επανάσταση, δι¬ 
απιστώσαμε πως η κίνηση της ανθρωπότη¬ 
τας προς κοινωνίες περισσότερο εξισωτικές, 
όπου θα έχουν ριζικά περιοριστεί οι ανισότη¬ 
τες φύλου, φυλής, γνώσεων και περιφερειών, 
είναι μία κίνηση χωρίς διακοπή και χωρίς τέ¬ 
λος. Δεν υπάρχει τέλος στην ιστορία. 

Ο φιλελευθερισμός υποσχόταν πως θα 
μας προσφέρει την ελευθερία μέσα από την 
ανισότητα! Και ο «υπαρκτός σοσιαλισμός», 
την ισότητα μέσα από την καταστολή της 
προσωπικότητας. Το ζητούμενο είναι μια κοι¬ 
νωνία όπου η επιδίωξη της ισότητας θα συν¬ 
δυάζεται με την ελεύθερη ανάπτυξη των δη¬ 
μιουργικών δυνατοτήτων των ατόμων. Δηλα¬ 
δή, μια κοινωνία προσώπων, διότι η έννοια 
του προσώπου αναφέρεται στο συλλογικό 
άτομο. Απορρίπτουμε την ατομικιστική λογι¬ 
κή του ανθρώπου-«λύκου» για τους άλλους, 
καθώς και τη κολεκτιβιστική λογική που 
αντικαθιστά την ισότητα με την ισοπέδωση. 

Διαρκής και μόνιμη μέριμνα της κοινωνί¬ 
ας πρέπει να είναι όχι μόνο η άμεση μείωση 
των οικονομικών και κοινωνικών διαφορών, 
αλλά, πριν απ’ όλα, η εξάλειψη των ανισοτή¬ 
των στην εκπαίδευση και στη γνώση, καθώς 
το πρόβλημα των ανισοτήτων και της κοινω¬ 
νικής δικαιοσύνης στον 21° αιώνα, είναι σε 
μεγάλο βαθμό μορφωτικό πρόβλημα. 

Οι εμπειρίες των δημοκρατικών επανα¬ 
στάσεων, των εθνικοαπελευθερωτικών κινη¬ 
μάτων, του εργατικού κινήματος, του κινή¬ 
ματος της γυναικείας χειραφέτησης, των νε- 
ολαιίστικων κινημάτων, της οικολογίας, θα 
πρέπει, επομένως, να ενσωματωθούν σε ένα 
νέο κίνημα του 21 ου αιώνα. 

Ο αγώνας μας είναι αγώνας για την υπέρ¬ 
βαση της ελληνικής παρακμής και τη διαμόρ¬ 
φωση μιας νέας πολιτείας ισότητας, ελευθε¬ 
ρίας και δικαιοσύνης για τον ελληνισμό του 
21 ου αιώνα - γι’ αυτό και διεκδικεί: εθνική 
ανεξαρτησία, κοινωνική δικαιοσύνη, πα¬ 
ραγωγική ανασυγκρότηση, οικολογική 


ισορροπία, άμεση δημοκρατία-κοινοτισμό, 
πνευματική αναγέννηση. Αυτά τα έξη ση¬ 
μεία δεν ιεραρχούνται, αλλά αποτελούν, το 
καθένα, αυθύπαρκτες και ισότιμες αξίες. 

Μόνον η συγκυρία αναδεικνύει κάποιο 
από αυτά ως προτεραιότητα και όχι, όπως 
συνέβαινε στο παρελθόν, μία αντίθεση να 
προβάλλεται ως το αποκλειστικό «κλειδί» 
για όλες τις άλλες, με τις εκτρωματικές συ¬ 
νέπειες που όλοι γνωρίζουμε. Κατά τη διάρ¬ 
κεια του 20 ού αιώνα, η ανάδειξη της εθνικής 
ή της κοινωνικής διάστασης σε αποκλειστι¬ 
κή αντίθεση κατέληξε σε ολοκληρωτικά κα¬ 
θεστώτα, που οδήγησαν είτε στον ναζιστικό 
και φασιστικό εθνικισμό είτε στη σταλινική 
και σοβιετική παραμόρφωση. Στη δική μας 
περίπτωση, η άρρηκτη συνάφειά τους κατα¬ 
δεικνύεται και από το γεγονός ότι καμία δεν 
μπορεί να ολοκληρωθεί χωρίς τη συμβολή 
των υπολοίπων. Η εθνική ανεξαρτησία, δε¬ 
δομένων των μεγεθών και της γεωπολιτικής 
θέσης της χώρας, προϋποθέτει ένα νέο μο¬ 
ντέλο οικονομικής και οικολογικής ισορρο¬ 
πίας, θεμελιωμένο στην παράδοση της κοι¬ 
νωνικής και δημόσιας οικονομίας, της μι¬ 
κρής επιχείρησης, της αποκεντρωμένης πα¬ 
ραγωγής, της δικτυακής οργάνωσης της ελ¬ 
ληνικής κοινωνίας και του κοινοτισμού. 

Όσο κυριαρχεί το μοντέλο της παγκοσμι¬ 
οποίησης και των κοινωνικών ανισοτήτων, 
η εθνική ανεξαρτησία θα παραμένει μία φε¬ 
νάκη. Η Ελλάδα δεν διαθέτει τα μεγέθη και 
την ιδεολογία που θα της επιτρέψει να κι¬ 
νηθεί μέσα στη ζούγκλα των πολυεθνικών. 
ΕΙ αρχαία Αθήνα μπόρεσε να αντιμετωπίσει 
τους Πέρσες γιατί στηριζόταν στον ένοπλο 
ελεύθερο αγρότη-πολίτη· το Βυζάντιο στη¬ 
ρίχτηκε στον ελεύθερο αγρότη-ακρίτη· την 
Επανάσταση του ’21 την πραγματοποίησε ο 
«απείθαρχος» κλέφτης των ελληνικών βου¬ 
νών, στην Αντίσταση στους Γερμανούς και 
στον αγώνα της ΕΟΚΑ, πρωτοστάτησαν η 
αγροτιά και η νεολαία. 


Οχ γενικές μας κατευθύνσεις αποτελούν 
μια απόπειρα δημιουργικής σύνθεσης ανά¬ 
μεσα στην αρχαιοελληνική αμεσοδημοκρα- 
τική παράδοση της ελευθερίας, στην ορθόδο¬ 
ξη παράδοση, που επί δεκαεφτά αιώνες ταυ¬ 
τίστηκε με τον ελληνισμό, στο αντιστασιακό 
ήθος του νεώτερου ελληνισμού και στις απε¬ 
λευθερωτικές παραδόσεις και κινήματα των 
υπόλοιπων λαών. Το αίτημα της σύνθεσης 
συνιστά βασική ανάγκη για την επιβίωση και 
την ολοκλήρωση του νεώτερου ελληνισμού. 
Γι’ αυτό και το κίνημά μας, περιλαμβάνει και 
απευθύνεται σε ανθρώπους από ποικίλες ιδε¬ 
ολογικές καταβολές και αντιλήψεις, προερ¬ 
χόμενους από την Αριστερά, το Κέντρο και 
τη Δεξιά, θρησκευόμενους και μη, που όμως 
συμφωνούν στις βασικές μας κατευθύνσεις, 
είναι πολυσυλλεκτική και συνθετική. Απορ¬ 
ρίπτουμε το ψευδές δίλημμα «εκσυγχρονι¬ 
σμός ή παράδοση», επιζητώντας τον «εκσυγ¬ 
χρονισμό της παράδοσής» μας. 

Υπερασπίζουμε, λοιπόν, την ανάγκη για 
μια οργάνωση της κοινωνίας που θα περιο¬ 
ρίζει αποφασιστικά την κυριαρχία του εμπο¬ 
ρεύματος, θα αναπτύσσει ορισμένους το¬ 
μείς παραγωγής και θα αποαναπτύσσει άλ¬ 
λους, θα περιλαμβάνει έναν μεγάλο κοινωνι¬ 
κοποιημένο τομέα, θα μεταφέρει πόρους και 
δραστηριότητες στην περιφέρεια, θα προω¬ 
θεί την πολυκαλλιέργεια και τις βιολογικές 
καλλιέργειες, θα απορρίπτει τη μονοκαλλι¬ 
έργεια του τουρισμού και θα προωθεί την 
ενεργειακή αυτονομία σε εθνικό και περιφε¬ 
ρειακό επίπεδο, στηριγμένη κατ’ εξοχήν στις 
ανανεώσιμες πηγές ενέργειας. Προσβλέπου¬ 
με σε ένα μοντέλο ισορροπημένης ανάπτυ¬ 
ξης του δημόσιου-κρατικού τομέα (σε μεγά¬ 
λους τομείς που αφορούν στην συλλογική δι¬ 
αβίωση, την εθνική ασφάλεια, τα κοινωνικά 
αγαθά), δίνουμε έμφαση στις μικρές και με¬ 
σαίες επιχειρήσεις στον ιδιωτικό τομέα, κα¬ 
θώς και σε έναν αυξανόμενο τομέα συνεται¬ 
ριστικών και κοινοτικών επιχειρήσεων. Η 


παραγωγική ανασυγκρότηση της Ελλά¬ 
δας με δεδομένα τα μεγέθη και τις δυνατότη- 
τές μας, θα καταστεί εφικτή μόνο αν ακολου¬ 
θήσει ένα σύγχρονο μοντέλο, που να επικε¬ 
ντρώνεται στην ποιοτική παραγωγή, στηριγ¬ 
μένο στην τεχνολογικά ενημερωμένη επιχεί¬ 
ρηση, σ’ ένα μορφωμένο και πολυειδικευό- 
μενο εργατικό δυναμικό, στις συνέργειες και 
στους συνεταιρισμούς, στην έρευνα και την 
καινοτομία. 

Η λογική που αναδεικνύει την οικονο¬ 
μία ως το αποκλειστικό κέντρο της κοινωνί¬ 
ας αποτελεί παγίδα και οδηγεί αναπόφευκτα 
στην κυριαρχία του εμπορεύματος και της 
αγοράς πάνω στους ανθρώπους. Η οικονομία 
πρέπει να μεταβληθεί και πάλι σε έναν το¬ 
μέα της ανθρώπινης ζωής και το μέτρο της 
ανάπτυξης των ανθρώπινων κοινωνιών πρέ¬ 
πει να είναι η απομάκρυνση από το βασί¬ 
λειο της ανάγκης, δηλαδή από την οικονο¬ 
μία, και όχι αντίστροφα η υπαγωγή των πά¬ 
ντων σε αυτή. 

Υπό αυτήν την έννοια, πρέπει να μετα¬ 
σχηματίσουμε και το μοντέλο ανάπτυξης 
που θέριεψε τις τελευταίες δεκαετίες στην 
χώρα μας. Διότι, η προσαρμογή της ελληνι¬ 
κής οικονομίας σε αυτή τη λογική έχει οδη¬ 
γήσει στον χρεοκοπημένο αθηναϊκό υπερ- 
συγκεντρωτισμό (γύρω στο 50% του ΑΕΠ 
και το 40% του πληθυσμού της χώρας εί¬ 
ναι συγκεντρωμένο στο... 3% της επικρά- 
τειάς της!), στην κυριαρχία των παρασιτικών 
δραστηριοτήτων, στην εγκαθίδρυση ενός μο¬ 
ντέλου βαρβαροτουρισμού που υπονομεύει 
ακόμα και τα τουριστικά πλεονεκτήματα της 
χώρας. Οικονομική αυτοδυναμία, ισορροπία 
παραγωγής και κατανάλωσης, έμφαση στην 
εκπαίδευση και την γνώση, πάντρεμα του 
τουρισμού με τον πολιτισμό, την οικολογι¬ 
κή συνείδηση και την διατροφική παράδο- 
ση της χώρας - εν τέλει τον μετασχηματισμό 
της παρασιτικής κοινωνίας σε κοινωνία της 
γνώσης και του πολιτισμού. 

Επιθυμούμε να παράγεται εγχώρια το 
μεγαλύτερο μέρος των προϊόντων που χρει¬ 
αζόμαστε, χωρίς να οδηγούμαστε σε κλει¬ 
στή οικονομία. Η οικολογική διάσταση 
υποχρεώνει σε ένα μοντέλο αποκεντρωμέ¬ 
νης και μικρής κλίμακας παραγωγής, προ¬ 
ϋπόθεση τόσο για την κοινοτική και συνε¬ 
ταιριστική παραγωγή όσο και για την εθνι¬ 
κή ανεξαρτησία. Προφανώς, αυτό δεν σημαί¬ 
νει την ανυπαρξία και μεγάλων επιχειρήσε¬ 
ων, όπως στον τραπεζιτικό τομέα και αλ¬ 
λού, αλλά ένα μοντέλο οικονομίας βιώσιμο 
πρέπει να έχει ως βάση του τη μικρή κλίμα¬ 
κα παραγωγής και χωροταξικής οργάνωσης. 
Δεν μπορεί μια κοινωνία ανεξάρτητη και δί¬ 
καιη να αναπαράγει το υδροκεφαλικό μοντέ¬ 
λο του αθηνοκεντρικού κράτους. 

Δεν μπορεί να υπάρξει εθνική ανεξαρ¬ 
τησία και κοινωνική δικαιοσύνη με παρα- 
σιτική οικονομία, απόλυτα εξαρτημένη από 
την παγκόσμια αγορά. 

Βασικό στοιχείο της εθνικής αξιοπρέπει¬ 
ας είναι η αξιοπρέπεια των ανθρώπων. Η 
αξιοπρεπής εργασία για όλους, είναι ένα αί¬ 
τημα αποφασιστικής σημασίας καθώς και η 
διασφάλιση ενός αξιοπρεπούς, εγγυημένου 
εισοδήματος - ουσιαστικός πυλώνας στον 
αγώνα για κοινωνική αλληλεγγύη. Η κοι¬ 
νωνική οικονομία αποτελεί απαραίτητο ερ¬ 
γαλείο για την επίτευξη των παραπάνω στό¬ 
χων όσο και για την υλοποίηση ενός εναλλα¬ 
κτικού οικονομικού μοντέλου. 

Χρειαζόμαστε ένα εκπαιδευτικό σύστη¬ 
μα, που να προάγει την ολόπλευρη μόρφω¬ 
ση των πολιτών και να υποστηρίζει, τον αγώ¬ 
να του ελληνικού λαού για ελευθερία, ισό¬ 
τητα, αδελφοσύνη. Η εκπαίδευση που επι¬ 
θυμούμε πρέπει να στηρίζεται στις αξίες της 
επιστημονικής αλήθειας, της γνώσης και 
της χρήσης της γλώσσας και των παραδόσε- 
ών μας, για τη διαμόρφωση της συνείδησης 
των νέων, παράλληλα, με την επικοινωνία με 
τους άλλους λαούς και τα επιτεύγματά τους. 


Το εκπαιδευτικό σύστημα πρέπει να αρ- 
νείται τον χυδαίο ανταγωνισμό και την «εκ¬ 
παίδευση της αμάθειας», να προάγει μια 
παιδεία εθνική, οικουμενική, αληθινή. «Στο 
νου μου δεν έχω άλλο πάρεξ ελευθερία και 
γλώσσα». 

Το εκπαιδευτικό σύστημα οφείλει πα¬ 
ράλληλα να αποτελεί μοχλό για την οικονο¬ 
μική ανασυγκρότηση, καθώς και να παρέ¬ 
χει στις νέες γενιές την προοπτική μιας στα¬ 
θερής, αξιοπρεπούς εργασίας. Η τριτοβάθ¬ 
μια εκπαίδευση, τεχνική και θεωρητική, δι¬ 
ατηρεί νευραλγικό ρόλο για την παραγωγι¬ 
κή ανασυγκρότηση, καθώς μπορεί να ανα¬ 
βαθμίσει θεαματικά τις δεξιότητες του εργα¬ 
τικού δυναμικού, να συμβάλει στην έρευνα 
και την εξέλιξη των προϊόντων και της πα¬ 
ραγωγής τους, να παραγάγει και να διαθέσει 
χρήσιμη τεχνογνωσία. Γι’ αυτό και οι κατευ¬ 
θύνσεις του πανεπιστημίου απαιτούν ριζικό 
επαναπροσανατολισμό για την ανάπτυξη συ¬ 
γκεκριμένων κλάδων της δευτερογενούς πα¬ 
ραγωγής, την υποστήριξη των νέων μορφών 
αγροτικής οικονομίας, τον οικονομικό σχεδί¬ 
ασμά, την ανασυγκρότηση του κράτους, των 
θεσμών κ.ο.κ. 

Η ταυτότητα των ανθρώπων δεν είναι 
ένα κλειστό και μονοδιάστατο σύστημα, για¬ 
τί οι άνθρωποι διαθέτουν πολλαπλές ταυ¬ 
τότητες, φύλο, ηλικία, έθνος, γλώσσα, κοι¬ 
νωνική τάξη, θρησκεία και παραδόσεις, πο¬ 
λιτισμό, επάγγελμα, τοπικότητα κ,λπ... Γι’ 
αυτό είναι προφανές πως υπερασπίζουμε την 
ύπαρξη κινημάτων -οικολογικού, εργατικού, 
αγροτικού, εθνικού, νεολαιίστικου, γυναικεί¬ 
ου, συνδικαλιστικών και ομοιοεπαγγελμα- 
τικών οργανώσεων κ.λπ., καθώς επίσης και 
θρησκευτικών και εκκλησιαστικών συσσω¬ 
ματώσεων, μόνο που δεν πιστεύουμε ούτε 
στην αναγωγή όλων σε ένα, ούτε, από την 
αντίθετη πλευρά, σε έναν κατακερματισμό 
ταυτοτήτων και κινημάτων, που έχει ως κα¬ 
τάληξη την απόλυτη ατομικοποίηση και διά- 

λύση της κοινωνικής συνοχής. 

Οι αξίες της εθνικής ταυτότητας και αλ¬ 
ληλεγγύης όχι μόνο είναι προϋπόθεση για 
την επιβίωση των χωρών -και κατ’ εξοχήν 
της δικής μας, που βρίσκεται στα σύνορα 
των κόσμων- αλλά αποτελούν και προϋπό¬ 
θεση για τη διατήρηση της κοινωνικής συνο¬ 
χής και της οικονομικής επιβίωσης. 

Χωρίς αίσθηση εθνικής κοινότητας, οι 
κοινωνίες γίνονται ζούγκλες. Και ένα από 
τα μεγαλύτερα εγκλήματα του εθνομηδενι- 
σμού είναι πως, προσπαθώντας να αμβλύνει 
την εθνική συνείδηση των Ελλήνων, αποδυ¬ 
νάμωσε την κοινωνική τους συνοχή, αποσυ¬ 
νέθεσε συνδικάτα, συνεταιρισμούς, κοινό¬ 
τητες, δήμους, ακόμα και τους ευρύτερους 
οικογενειακούς δεσμούς. Κατά συνέπεια, η 
ανασυγκρότηση των κοινωνιών μας περνά¬ 
ει τόσο μέσα από την αλλαγή των κοινωνι¬ 
κών δομών και του οικολογικού προτύπου, 
όσο και μέσα από την ανασύνθεση του εθνι¬ 
κού και κοινωνικού ιστού. 

III. ΤΙ ΥΠΕΡΑΣΠΙΖΟΥΜΕ 
ΤΙ ΔΙΕΚΔΙΚΟΥΜΕ 

ο Κίνημά μας υπερασπίζεται την εθνι¬ 
κή ανεξαρτησία και τη ριζική αναδιά¬ 
ταξη των εξωτερικών σχέσεων της χώ¬ 
ρας. Υποστηρίζουμε μια Ευρώπη από τον 
Ατλαντικό ως τα Ουράλια, με ισόρροπη συμ¬ 
μετοχή της ανατολικής Ευρώπης και της Ρω¬ 
σίας και ισότιμη συμμετοχή όλων των κρα¬ 
τών. Μόνο έτσι είναι δυνατόν να αποφευ¬ 
χθούν οι ηγεμονισμοί που, σε όλο τον 20 ό αι¬ 
ώνα, οδήγησαν την Ευρώπη σε πολέμους, με 
πρωταρχική ευθύνη της Γερμανίας, και απει¬ 
λούν και πάλι, σήμερα να φέρουν νέες διαι¬ 
ρέσεις και συγκρούσεις. Τα Βαλκάνια πρέ¬ 
πει, και μπορούν, να αποτελέσουν έναν δια- 


κριτό πόλο στην Ευρώπη. 

Απέναντι στην ευρωπαϊκή διάσταση της 
κρίσης και την απειλή μιας νέας πανευρω¬ 
παϊκής γερμανικής ηγεμονίας, ο ελληνισμός 
θα πρέπει να αναπτύξει μια στρατηγική που 
στηρίζεται στην επίγνωση των μεγεθών, της 
γεωπολιτικής θέσης καθώς και της ιδιαιτε¬ 
ρότητας των απειλών. Η Ελλάδα και η Κύ¬ 
προς συνιστούν έναν χώρο που κείται μετα¬ 
ξύ Δύσης και Ανατολής και αντιμετωπίζει τις 
κυριαρχικές αξιώσεις και των δύο πλευρών, 
τόσο από τον δυτικό πόλο όσο και από τη νε- 
ο-οθωμανική Τουρκία. Γι’ αυτόν τον λόγο, η 
κρίση δεν αποτελεί απλώς μια εγχώρια εκδο¬ 
χή της πανευρωπαϊκής κρίσης, όπως υποστη¬ 
ρίζει η πλειοψηφία του πολιτικού κόσμου: Σε 
μας, στην Ελλάδα και την Κύπρο, η Ευρώπη 
δείχνει σκληρότερο πρόσωπο σε σύγκριση με 
τις άλλες χώρες του ευρωπαϊκού Νότου, με¬ 
ταβάλλοντας ανοιχτά τα δύο κράτη σε αποι¬ 
κίες χρέους και αξιώνοντας απροκάλυπτα τη 
λεηλασία του εθνικού, φυσικού και κοινωνι¬ 
κού μας πλούτου - ιδιαίτερα δε σε ότι αφορά 
στην Κύπρο μεθοδεύει ήδη την ίδια της την 
εξαφάνιση ως ανεξάρτητου κράτους. Άλλω¬ 
στε, η ευρωπαϊκή αποικιοκρατία αναπτύσ¬ 
σεται, ιστορικά, σε συνέργεια με τον τουρκι¬ 
κό επεκτατισμό. Όπως αποδείχτηκε περίτρα¬ 
να με την διάλυση της Γιουγκοσλαβίας, κατά 
τη δεκαετία του 1990, τα Βαλκάνια έχουν με¬ 
ταβληθεί σε πολιτικό εργαστήριο όπου δια¬ 
μορφώνονται μοντέλα συγκυριαρχίας μετα¬ 
ξύ των αποικιακών δυνάμεων της Δύσης και 
της νεο-οθωμανικής Τουρκίας (βλέπε Κόσο- 
βο-Βοσνία, κατεχόμενη Κύπρος). 

Για να περάσουμε με επιτυχία μέσα από 
τις συμπληγάδες απαιτείται ένα σχέδιο μεθο¬ 
δικής αντιστροφής της δεινής γεωπολιτικής 
θέσης μας. Σε ό,τι αφορά στην Ε.Ε., θα πρέ¬ 
πει να εκμεταλλευτούμε τις εσωτερικές αντι¬ 
θέσεις και την κρίση της γερμανικής ηγεμο¬ 
νίας, προκειμένου να κερδίσουμε χρόνο, να 
βραχυκυκλώσουμε τις πολιτικές μεταβολής 

της χώρας μας σε προτεκτοράτο και να ενι- 
σχύσουμε τις διμερείς/πολυμερείς σχέσεις 
εντός και εκτός της Ένωσης, προκειμένου να 
εξισορροπήσουμε την δραματική μας εξάρ¬ 
τηση από το διευθυντήριο των Βρυξελλών. 

Ταυτόχρονα, απέναντι στον νεο-οθωμανι- 
σμό, πρέπει να διαμορφώσουμε στρατηγικές 
συμμαχίες με τις χώρες των Βαλκανίων που 
απειλούνται επίσης να υπαχθούν στην τουρ¬ 
κική σφαίρα επιρροής (Σερβία, Βουλγαρία,) 
αλλά και με τις δυνάμεις που, τόσο στο εσω¬ 
τερικό της Τουρκίας όσο και στη Μέση Ανα¬ 
τολή, αντιμάχονται τα τουρκικά αυτοκρατο- 
ρικά σχέδια (τους Κούρδους, τους αλεβήτες, 
τους σιίτες του Λιβάνου, το Ιράν, τους ορ¬ 
θόδοξους Άραβες κ.ο.κ.). Για την απόκρου¬ 
ση της νεο-οθωμανικής απειλής, αποφασιστι¬ 
κή σημασία έχει η διαμόρφωση βαλκανικής 
στρατηγικής. Όπως και κατά τον 14°-15° αι¬ 
ώνα, η Τουρκία δοκιμάζει την περικύκλωση 
του ελληνικού χώρου μέσα από την εδραίωση 
ενός τόξου που ξεκινάει από τη Μαύρη Θά¬ 
λασσα και καταλήγει στην Αδριατική -χρη¬ 
σιμοποιώντας προνομιακά στους μουσουλ¬ 
μανικούς πληθυσμούς που ζουν στη Βαλκα¬ 
νική. Οι λαοί των Βαλκανίων θα πρέπει να 
συμμαχήσουν σε έναν αγώνα για την αυτο¬ 
διάθεσή τους, καθώς τα μεγέθη και η γεω¬ 
γραφική θέση τους έχει αποφασίσει: ο δρό¬ 
μος των αλληλοσπαραγμών και της διχόνοιας 
είναι ο δρόμος της εκ νέου πολιτικο-οικονο- 
μικής υποδούλωσης στη «νέα Υψηλή Πύλη». 

Θράκη - Αιγαίο - Κύηροδ 

Η Θράκη, το Αιγαίο, η Κύπρος, και τα δι¬ 
καιώματα του ελληνισμού εκεί, είναι αδια¬ 
πραγμάτευτα. Φιλικές σχέσεις με την Τουρ¬ 
κία μπορούν να αποκατασταθούν μόνο εάν 
αυτή πάψει να κατέχει την Κύπρο, να απειλεί 
τη Θράκη, να επιβουλεύεται το Αιγαίο. Ο νε- 
ο-οθωμανισμός κάποιων δικών μας ελίτ, που 
υποστηρίζει την υπαγωγή μας στην τουρκι¬ 
κή σφαίρα κυριαρχίας, είναι ανιστόρητος και 


παραγνωρίζει τον επιθετικό χαρακτήρα των 
τουρκικών αρχουσών τάξεων. Προϋπόθεση 
για φιλικές σχέσεις αποτελεί η διαμόρφωση 
ενός βαλκανικού πόλου - και ο εκδημοκρα¬ 
τισμός της Μικράς Ασίας, που θα επιτρέψει 
στον κουρδικό λαό να αποκτήσει την αυτοδι¬ 
άθεσή του, καθώς και σε όλες τις άλλες εθνό¬ 
τητες και λαούς τα δικαιώματά τους. 

Η Κύπρος αποτελεί σήμερα, εν τοις πράγ- 
μασι, κατεχόμενο ελληνικό έδαφος. Οι αγώ¬ 
νες αιώνων του κυπριακού ελληνισμού για 
ελευθερία και ένωση με τον κορμό της Ελλά¬ 
δας, με αποκορύφωμα τον εθνικοαπελευθε- 
ρωτικό αγώνα της ΕΟΚΑ, το 1955-59, έχουν 
απαντήσει κατηγορηματικά ως προς την υφή 
του κυπριακού: Η Κύπρος αποτελεί αναπό¬ 
σπαστο και κομβικής σημασίας κομμάτι του 
ελληνισμού και ο βαθύτερος πόθος Ελλαδι- 
τών και Κυπρίων παραμένει η Ένωση. 

Και όμως, οι αλλεπάλληλες υποχωρήσεις, 
από την ελλαδική και ελληνοκυπριακή ηγε¬ 
σία, εδώ και εξήντα χρόνια, έχουν οδηγήσει 
σε αμοιβαία αποξένωση Ελλαδίτες και Κύ¬ 
πριους, ενώ το νησί βρίσκεται στα πρόθυρα 
της οριστικής τουρκοποίησης. 

Παρόλα ταύτα, το βασικό αίτημα παρα¬ 
μένει η Αυτοδιάθεση, που διασφαλίζεται 
μόνο με κοινό αγώνα Ελλάδας και Κύπρου, 
έστω και εάν σήμερα έχουν διαφορετικά 
κράτη. Εξάλλου, είναι δυνατή η άμεση ενί¬ 
σχυση των σχέσεων -ακόμα και θεσμικά- 
μεταξύ των δύο κρατών, με μέτρα όπως η 
αποκατάσταση του ενιαίου αμυντικού δόγ¬ 
ματος, η εκ νέου ενοποίηση του εκπαιδευ¬ 
τικού συστήματος κ.λπ. Αποφασιστικής ση¬ 
μασίας είναι η ουσιαστική επανασύνδεση 
των πολιτικών και των κοινωνικών δυνάμε¬ 
ων Ελλάδας και Κύπρου, με κοινά έντυπα, 
κοινές πολιτιστικές, κοινωνικές και πολιτι¬ 
κές οργανώσεις και εκδηλώσεις. Η θέση του 
κοινού αγώνα πρέπει να αναδεικνύεται κατ’ 
εξοχήν στο επίπεδο της κοινωνίας των πο¬ 
λιτών, παράλληλα με εκείνο των πολιτικών 

και πολιτειακών θεσμών. 

Η άμεση διακοπή συνομιλιών, που στην 
ουσία διεξάγονται με τον Τούρκο κατακτη- 
τή, ενώ παραμένουν τα τουρκικά στρατεύμα¬ 
τα και οι έποικοι στο νησί, και η επαναφορά 
του Κυπριακού στη βάση του, ως ζητήματος 
κατοχής, εθνοκάθαρσης και απελευθέρωσης, 
αποτελούν προϋπόθεση για οποιαδήποτε ρε¬ 
αλιστική πολιτική επιβίωσης του κυπριακού 
ελληνισμού. 

[Η τραγική ιστορία του Κυπριακού, ιστο¬ 
ρία απίστευτης μειοδοσίας και απελπιστικά 
κοντόφθαλμων αντιδράσεων, αποτελεί βαριά 
παρακαταθήκη για την παρούσα κατάσταση, 
όπου πλέον απειλείται η ιδία η επιβίωση του 
ελληνισμού στην Κύπρο. Η αδυναμία ολο¬ 
κλήρωσης του εθνικοαπελευθερωτικού αγώ¬ 
να έχει ως αφετηρία την εγκατάλειψή του από 
το ΑΚΕΛ, επικουρείται από την αδυναμία 
της πολιτικής και στρατιωτικής ηγεσίας της 
ΕΟΚΑ να ολοκληρώσει τον στόχο της Αυ- 
τοδιάθεσης-Ένωσης και σφραγίζεται από τη 
μειοδοτική πολιτική της Ζυρίχης, την οποία 
επέβαλε η ελληνική πολιτική ηγεσία. Έκτοτε, 
η Κύπρος ταλανίζεται, αφ’ ενός, από την κυ¬ 
ρίαρχη μειοδοτική στρατηγική και, αφ’ ετέ¬ 
ρου, από έναν κοντόφθαλμο, χειραγωγήσιμο 
μικροεθνικισμό, που οδήγησε στο εγκλημα¬ 
τικό πραξικόπημα, και αποτέλεσε την αφορ¬ 
μή για την τουρκική εισβολή. Σήμερα, με τον 
τουρκικό στρατό παρόντα, την Κύπρο διχο¬ 
τομημένη, την Ελλάδα απομακρυσμένη, την 
Τουρκία ενισχυμένη, την κυπριακή και ελ- 
λαδική κοινωνία διαβρωμένες από τον εθνο- 
μηδενισμό και τη διάλυση, δεν υπάρχει περι¬ 
θώριο για λάθη. Γιατί θα είναι τα τελευταία! 
Πρέπει συστηματικά να αποδομήσουμε τον 
εθνομηδενισμό και τον νεο-κυπριωτισμό και 
να προωθήσουμε την ενότητα του κυπριακού 
ελληνισμού, γύρω από το αίτημα της Αυτο¬ 
διάθεσης. Δεν υπάρχει άλλη πολιτική, ικανή 
να διασφαλίσει την επιβίωση του κυπριακού 
ελληνισμού.] 


Θεωρούμε αποφασιστικής σημασίας τη 
διαμόρφωση ενός βαλκανικού πόλου, στα 
πλαίσια της Ευρώπης, ως προϋπόθεση για 
την ανεξαρτησία μας. Σε αυτά τα πλαίσια και 
επειδή θεωρούμε ότι δεν μπορούμε να έχου¬ 
με την πολυτέλεια πολλαπλών μετώπων, εί¬ 
μαστε διατεθειμένοι να δεχθούμε αυστηρά 
εθνοτικό-γεωγραφικό προσδιορισμό για την 
ονομασία των Σκοπιών, με την προϋπόθε¬ 
ση ότι θα είναι μια ονομασία για όλες τις 
χρήσεις, πως θα αλλάξει το Σύνταγμα της 
ΠΓΔΜ και πως δεν τίθεται ζήτημα «μακε¬ 
δονικής γλώσσας» ή «μακεδονικής» εθνό¬ 
τητας. Μπορούμε να δεχθούμε μόνον την 
ύπαρξη μιας ιδιαίτερης σλαβικής γλώσσας 
και μιας ιδιαίτερης σλαβικής εθνότητας. 

[Εχουμε τονίσει πολλές φορές πως η Ελ¬ 
λάδα αντιμετωπίζει μια βασική απειλή κατά 
της ανεξαρτησίας και της ακεραιότητάς της, 
τη νεο-οθωμανική Τουρκία. Γι’ αυτό θα πρέ¬ 
πει να κλείσει, χωρίς θεμελιακές υποχωρή¬ 
σεις, όλα τα δευτερεύοντα μέτωπα, τα οποία 
εκμεταλλεύεται και υποδαυλίζει στο έπακρο 
η τουρκική πολιτική, τα τελευταία 20 χρό¬ 
νια - από τη στιγμή της διάλυσης της ενιαί¬ 
ας Γιουγκοσλαβίας και μετά. Η διαιώνιση 
της αντιπαράθεσης με την ΠΓΔΜ, με ευθύ¬ 
νη μιας ανιστόρητης στρατηγικής της ηγεσί¬ 
ας των Σκοπιών αλλά και εξ αιτίας των ελλη¬ 
νικών λαθών, κάνει ζημιά και στα Σκόπια και 
την Ελλάδα. Τα Σκόπια, αν έπαυαν τους γε¬ 
λοίους «μακεδονισμούς», θα μπορούσαν να 
στηριχθούν αποφασιστικά στην Ελλάδα για 
την επιβίωσή τους, μια και τόσο η Αλβανία 
όσο και η Βουλγαρία καραδοκούν για μια 
πιθανή διάλυσή τους και ενσωμάτωση των 
Αλβανών και των Σλάβων σε Αλβανία και 
Βουλγαρία αντίστοιχα. Μια τέτοια εξέλιξη, 
-πιθανότατη μεσομακροπρόθεσμα- θα πυ¬ 
ροδοτήσει έναν νέο κύκλο αντιπαραθέσεων 
στην περιοχή, θα μας φέρει σε αντιπαράθε¬ 
ση με μια φιλοτουρκική «μεγάλη Αλβανία» 
και μια Βουλγαρία που θα εμφανιστεί, με την 

υποδαύλιση της Τουρκίας, ως ο νέος φορέ¬ 
ας του «μακεδονισμού», αποκλείοντας και 
κάθε πιθανότητα επικοινωνίας με τη Σερβία. 
Έτσι, η Ελλάδα θα αποστερηθεί -για δεκαε¬ 
τίες τουλάχιστον- τον βαλκανικό πνεύμονα 
που χρειάζεται και θα βρεθεί, κυριολεκτικά, 
περικυκλωμένη από εχθρικές δυνάμεις. Κα¬ 
ταφέραμε, με μια ανούσια διελκυστίνδα με¬ 
ταξύ ψευδοδιεθνιστών, που ήταν έτοιμοι να 
υποχωρήσουν στα πάντα, και ενός μικροελ- 
λαδικού εθνικισμού, να επιτρέψουμε τη διαι¬ 
ώνιση του «μακεδονικού», κυριολεκτικά σαν 
ένα στιλέτο στα νώτα της χώρας, που ακυρώ¬ 
νει κάθε απόπειρα βιώσιμης και βαλκανικής 
διεξόδου της πολιτικής μας.] 

Αποφασιστική σημασία για την ανεξαρ¬ 
τησία και επιβίωση του ελληνισμού έχουν 
οι περιοχές της Θράκης και του Αιγαίου, 
ιδιαίτερα του ανατολικού. Η Θράκη πρέπει 
να απαλλαχθεί από την δραστηριότητα του 
τουρκικού Προξενείου της Κομοτηνής, η πα¬ 
ρουσία του οποίου πιστοποιεί και διευκολύ¬ 
νει την παρέμβαση της νεο-οθωμανικής γεί- 
τονος μέσα στην ελληνική επικράτεια. Η κα¬ 
τάργησή του θα αλλάξει το κλίμα για το σύ¬ 
νολο των κατοίκων και μόνοι χαμένοι θα εί¬ 
ναι όσοι σιτίζονται από τις μαύρες υπηρε¬ 
σίες που του παρέχουν. Παράλληλα πρέπει 
να ενισχυθούν οι επίσημοι θεσμοί της μου¬ 
σουλμανικής κοινωνίας (μουφτείες, διαχει¬ 
ριστικές επιτροπές βακουφίων) και να κα- 
νονικοποιηθεί η λειτουργία τους. Η πολι¬ 
τεία οφείλει να περιφρουρήσει την γλωσσι¬ 
κή και πολιτιστική ιδιαιτερότητα των Πομά- 
κων και των Ρομά μουσουλμάνων, των οποί¬ 
ων η ταυτότητα καπελώνεται από τον επεί¬ 
σακτο τουρκισμό. Είναι άμεση ανάγκη να 
λειτουργήσουν δημόσια σχολεία στη θρακι- 
κή ύπαιθρο, ώστε να μπορούν οι μουσουλμά¬ 
νοι αγρότες να στέλνουν τα παιδιά τους όπως 
κάνουν και οι κάτοικοι των πόλεων. Τέλος, 
πρέπει να αντιμετωπιστεί η τουρκική οικονο¬ 
μική διείσδυση στην ντόπια οικονομία, ιδίως 


από κύκλους που εμφανώς σχετίζονται με το 
(παρα)κρατικό σύστημα της Τουρκίας. 

Στο Ανατολικό Αιγαίο, θα πρέπει να απο¬ 
φύγουμε τον σταδιακό εκτουρκισμό της οικο¬ 
νομίας των νησιών, καθώς και την προϊού- 
σα ισλαμοποίηση που επιχειρείται μέσω του 
προσφυγικού - μέσα από την ενίσχυση της 
τοπικής οικονομίας, την απομάκρυνση από 
τα νησιά μεγάλων μουσοσυλμανικών πληθυ¬ 
σμών και την διασύνδεσή τους με την οικο¬ 
νομία της υπόλοιπης χώρας,. Εξ άλλου, το τέ¬ 
λος της υδροκέφαλης αθηνοκεντρικής Ελλά¬ 
δας αποτελεί απαραίτητο παράγοντα εθνικής 
ολοκλήρωσης και άμυνας. Και, προφανώς, 
η Ελλάδα πρέπει να ανακηρύξει την ελληνι¬ 
κή ΑΟΖ. Επί πλέον, θα πρέπει να προστατεύ¬ 
σουμε τα δικαιώματα της ελληνικής μειονό¬ 
τητας στη Β. Ήπειρο, που καταστρατηγού¬ 
νται βάναυσα, σχεδόν σε καθημερινή βάση. 


IV. ΕΝΑ ΝΕΟ ΟΡΑΜΑ 
ΓΙΑ ΤΗΝ ΕΛΛΑΔΑ 

ι γενικές πολιτικές αρχές που παρουσι¬ 
άσαμε στο προηγούμενο κεφάλαιο θα 
πρέπει να μεταφραστούν σε προγραμ¬ 
ματικό λόγο πάνω στα συγκεκριμένα προ¬ 
βλήματα που αντιμετωπίζει σήμερα η ελλη¬ 
νική κοινωνία. Εξάλλου τα πολιτικά κινήμα¬ 
τα δεν κρίνονται μόνο από τις προθέσεις τους 
ή από τις γενικές ιδεολογικές κατευθύνσεις 
αλλά κατ’ εξοχήν από την πράξη τους. Στην 
επόμενη περίοδο, φιλοδοξούμε να υποβά¬ 
λουμε το πρόγραμμα που θα ακολουθήσει σε 
διαρκή συγκεκριμενοποίηση, τροφοδοτημέ¬ 
νο και από τις εμπειρίες των πολιτικών δρα¬ 
στηριοτήτων του κινήματος. 

Το τραγικό σφάλμα του αντιμημονια- 
κού κινήματος είναι ότι προσπάθησε να συ- 
γκρουστεί με τους αντιπάλους της χώρας 
και του λαού από σαθρή βάση, υπερασπι- 

ζόμενο μια μορφή πολιτείας και κοινωνίας 
η οποία έχει αμετάκλητα τελειώσει. Ιδιαίτε¬ 
ρα από την τραγική εξέλιξη των δύο τελευ¬ 
ταίων ετών προκύπτει και το μεγάλο δίδαγ¬ 
μα για τον ελληνικό λαό: Αντίσταση σημαί¬ 
νει αναγέννηση της χώρας και της κοινωνί¬ 
ας. Οι γενικές αρχές και κατευθύνσεις πάνω 
στις οποίες θα μπορούσε να εγκαινιαστεί μια 
νέα πορεία είναι: 

Α. Αποκέντρωση 

Οποιαδήποτε εναλλακτική λύση για την 
χώρα είναι αδύνατη βάσει της παρούσας χω¬ 
ροταξικής κατανομής του πληθυσμού, της 
πολιτικής και οικονομικής δραστηριότητας. 
Μπορεί ο παρασιτισμός να έχει κυριαρχήσει 
σε ολόκληρη τη χώρα, εντούτοις το αθηναϊκό 
μεγαθήριο αποτελεί την αληθινή πρωτεύου¬ 
σα του: Η Αθήνα των μεγάλων ελλειμμάτων 
στο εμπορικό της ισοζύγιο, της διαφθοράς 
και της μείζονος διαπλοκής, η Αθήνα των 
μαφιόζων ολιγαρχών, της εκτεταμένης γρα¬ 
φειοκρατίας, της πληθυσμιακής υπερσυγκέ- 
ντρωσης, των μεγάλων ανισοτήτων, της μό¬ 
λυνσης, του μοναχικού πλήθους δίχως ταυ¬ 
τότητα, μνήμη και συλλογική συνείδηση. 

Οι σύγχρονες παθογένειες του ελληνι¬ 
σμού είναι ταυτισμένες με την παντοδυνα¬ 
μία και το μονοπώλιο της Αθήνας. Γι’ αυτό 
απαιτείται ένα πρόγραμμα κλιμακωτής, 
αλλά θαρραλέας αποκέντρωσης που θα με- 
ταβάλει το θηρίο των τεσσάρων εκατομμυρί¬ 
ων σε μια βιώσιμη πόλη -και μαζί με αυτό, 
θα αναζωογονήσει και την ελληνική περιφέ¬ 
ρεια, εισάγοντας ένα νέο πολυκεντρικό μο¬ 
ντέλο ανάπτυξης. 

• Αποκέντρωση του κράτους και στα¬ 
διακή αποσύνδεσή του από την πρωτεύουσα 
με απώτερο στόχο την μεταφορά της τελευ¬ 
ταίας από την Αθήνα. 

• Κατάργηση του δημοκτόνου Καλ¬ 
λικράτη. Διοικητική μεταρρύθμιση της το¬ 
πικής αυτοδιοίκησης με γνώμονα την εγκα¬ 


θίδρυση μικρών, ευέλικτων ενοτήτων αυτο¬ 
διοίκησης, με ευρεία γκάμα αρμοδιοτήτων, 
εμπλουτισμένων με θεσμούς ουσιαστικής 
και άμεσης δημοκρατίας, και ευρείας συμμε¬ 
τοχής των πολιτών στη λήψη και την εκτέλε¬ 
ση των αποφάσεων. 

• Απορρόφηση του μεγαλύτερου μέ¬ 
ρους των διαθέσιμων κοινοτικών και εθνι¬ 
κών πόρων προς την κατεύθυνση της οικο¬ 
νομικής ανασυγκρότησης της περιφέρειας 
με συντονισμένη ενθάρρυνση του πρωτο¬ 
γενούς, του δευτερογενούς και του υψηλής 
προστιθέμενης αξίας τριτογενούς τομέα. 

• Χωροταξική αναδιοργάνωση του 
συστήματος τριτοβάθμιας εκπαίδευσης ώστε 
να ανταποκρίνεται στις οικονομικές και κοι¬ 
νωνικές ανάγκες μιας νέας πολυκεντρικής 
Ελλάδας. 

• Αποκατάσταση του δημόσιου, κοι¬ 
νωφελούς χαρακτήρα του σιδηροδρομικού 
δικτύου. Επέκτασή του για την κάλυψη όλων 
των γεωγραφικών διαμερισμάτων της, προ- 
κειμένου να δημιουργεί ένα πανεθνικό δί¬ 
κτυο μαζικών μεταφορών με κριτήριο την 
φθηνή, οικολογική και ασφαλή μετακίνηση. 

• Ειδική μέριμνα για την ενθάρρυνση 
μορφών κοινωνικής επιχειρηματικότητας, 
για την ακτοπλοϊκή διασύνδεση της νησιώ- 
τικης Ελλάδας με προτεραιότητα στις συμ¬ 
μετοχικές εταιρείες κοινωνικής βάσης των 
ίδιων των κατοίκων της. 

Β. Πολιτειακές Αλλαγές 

Εισαγωγή μορφών Άμεσηδ Δημοκραιί- 
αδ - ΙυμμετοχικόδΈλεγχοδ. 

«Έχουμε πολίτευμα που δεν αντιγράφει 
των άλλων τους νόμους, αλλά πιο πολύ 
είμαστε εμείς παράδειγμα σε μερικούς, 
παρά μιμητές τους. Κι έχει τούτο το πολί¬ 
τευμα το όνομα ΔΗΜΟΚΡΑΤΙΑ, γιατί δε 
διοικούν οι λίγοι, αλλά οι περισσότεροι 
κι είναι όλοι οι πολίτες μπροστά στους 

νόμους ίσοι για τις ιδιωτικές τους δια¬ 
φορές, για την προσωπική όμως ανάδει¬ 
ξη και τις τιμές, καταπώς ξεχωρίζει κα¬ 
θένας σε κάτι προτιμιέται στα δημόσια 
αξιώματα, πιο πολύ γιατί είναι ικανός 
παρά γιατί τον ανάδειξε ο κλήρος ούτε 
πάλι κάποιος, επειδή είναι φτωχός, κι 
ενώ μπορεί να κάμει κάτι καλό στην πο¬ 
λιτεία, εμποδίζεται απ’αυτήν την ασήμα¬ 
ντη κοινωνική του θέση». 

Περικλής, Επιτάφιος 

Το Σύνταγμα της Τρίτης Ελληνικής Δημο¬ 
κρατίας, έπειτα και από την Αναθεώρηση 
του 1985, ενίσχυσε προνομιακά τις αρμοδιό¬ 
τητες των κομμάτων σε βάρος όλων των άλ¬ 
λων θεσμών, γεγονός που επέτρεψε την ανά¬ 
πτυξη της κομματοκρατίας. Την ίδια στιγμή, 
στερείται απελπιστικά προβλέψεων για τη 
θέσμιση μορφών άμεσης, συμμετοχικής δη¬ 
μοκρατίας - προβλέποντας δημοψηφίσματα 
μόνον για συμβουλευτικό χαρακτήρα. Γεγο¬ 
νός που, εξ άλλου, θα επιτρέψει και τη διε¬ 
ξαγωγή του βοναπαρτιστικού δημοψηφίσμα¬ 
τος του 2015, στο οποίο έγινε κατάχρηση της 
άμεσης λαϊκής εντολής και χυδαία χρησιμο¬ 
ποίησή της από τον ίδιο τον πρωθυπουργό. 

Ταυτόχρονα, οι πρόσφατες μεταρρυθμί¬ 
σεις στην τοπική αυτοδιοίκηση («Καποδί- 
στριας» και «Καλλικράτης»), κατάφεραν ένα 
καίριο πλήγμα στις μορφές τοπικής δημο¬ 
κρατίας που έχουν αναπτυχθεί ιστορικά στον 
τόπο μας επί αιώνες. Κατάργησε τις κοινότη¬ 
τες, διόγκωσε τους Δήμους, έξω από τα ιστο¬ 
ρικά και γεωγραφικά τους όρια, δημιουργώ¬ 
ντας μη-διαχειρίσιμες οντότητες, αφαιρώ- 
ντας αρμοδιότητες από την τοπική αυτοδιοί¬ 
κηση, καθιστώντας τη δέσμια των κεντρικών 
διοικήσεων. 

Τέλος, ανεξέλεγκτο βαίνει το τοπίο σε ό,τι 
έχει να κάνει με την 4 η εξουσία, η οποία εξε¬ 
λίσσεται τα τελευταία χρόνια στο κατ’ εξο¬ 
χήν πεδίο ανάδειξης των σχέσεων διαπλοκής 


μεταξύ του πολιτικού κατεστημένου με τους 
κρατικοδίαιτους επιχειρηματίες και διάφο¬ 
ρους «επιφανείς» εκπροσώπους του ελληνι¬ 
κού μαφιόζικου καπιταλισμού που πλασάρο¬ 
νται ως νέοι ολιγάρχες. 

Ως αποτέλεσμα όλων αυτών, ο βαθ¬ 
μός εσωτερικής δημοκρατίας θα περιορι¬ 
στεί αποφασιστικά τα τελευταία χρόνια στην 
χώρα μας - δίχως καν να υπολογίσουμε την 
εντυπωσιακή) κλιμάκωση των εξωτερικών 
παρεμβάσεων, είτε αυτοί λέγονται «δανει¬ 
στές», «τρόικα» ή «κουαρτέττο» είτε ξένες 
πρεσβείες και κέντρα. 

Έτσι, αν κάτι θεωρείται αυτονόητο και 
κοινός τόπος σήμερα είναι ότι το δημοκρα¬ 
τικό πολίτευμα στην Ελλάδα χρήζει ολικού 
επαναπροσδιορισμού, καθώς η Τρίτη Ελληνι¬ 
κή Δημοκρατία έχει εκφυλιστεί σε ένα ολι¬ 
γαρχικό καθεστώς. Τι είδους, όμως, μεταρ¬ 
ρυθμίσεις απαιτούνται ώστε να περάσουμε 
σε μια Τέταρτη Ελληνική Δημοκρατία, πιο 
λειτουργική, πιο ουσιαστική από το παρόν 
εκφυλισμένο πολίτευμα; 

• Θα πρέπει να υπάρξει μια μορφή εξι- 
σορρόπησης των εξουσιών μεταξύ του Προ¬ 
έδρου της Δημοκρατίας, και του Κοινοβουλί¬ 
ου, ώστε να αντιμετωπιστεί η κομματοκρατία 
και το δημοκρατικό έλλειμμα που παράγει. 

• Θα πρέπει να εισαχθούν μορφές 
άμεσου, συμμετοχικού ελέγχου στην κοινο¬ 
βουλευτική ζωή, ώστε να γεφυρωθεί το χά¬ 
σμα μεταξύ των πολιτικών και των πολιτών. 

• Θα πρέπει να εισαχθούν μορφές 
άμεσης δημοκρατίας· κατ’ αρχάς μέσω δη¬ 
μοψηφισμάτων πάνω σε ζητήματα κρίσιμης 
εθνικής σημασίας και μέσω της εισαγωγής 
πολλαπλών μορφών άμεσης συμμετοχής σε 
τοπικό και περιφερειακό επίπεδο. 

• Θα πρέπει να υπάρξει θεσμική πολι¬ 
τική έκφραση της πολυκεντρικής Ελλάδας, 
για την ισόνομη, αποκεντρωμένη χωροταξι¬ 
κή κατανομή της εξουσίας στην χώρα -ενδε¬ 
χομένως με την εισαγωγή ενός δεύτερου νο- 

μοθετικού σώματος στο οποίο θα εκπροσω¬ 
πούνται όλες οι περιφέρειες. 

• Θα πρέπει να υπάρξει εκδημοκρατι¬ 
σμός της 4 ης εξουσίας, και άρση του ολιγοπω- 
λιακού ελέγχου της ενημέρωσης από το πο- 
λιτικο-οικονομικό σύμπλεγμα. Θα πρέπει να 
καθιερωθεί η κοινωνική ραδιοφωνία και τη¬ 
λεόραση, δηλαδή να δοθεί η ουσιαστική δυ¬ 
νατότητα για την ύπαρξη μικρών και μεσαί¬ 
ων μέσων που να βρίσκονται υπό τον έλεγχο 
των κοινωνικών πρωτοβουλιών - εξάλλου η 
ύπαρξη των νέων ηλεκτρονικών μέσων διευ¬ 
κολύνει κατά πολύ αυτή την επιλογή. 

• Θα πρέπει, τέλος, να καθιερώσουμε 
την ιδέα και την αντίληψη μιας νέας δημο¬ 
κρατικής υπευθυνότητας. Η διευρυμένη συμ¬ 
μετοχή στις αποφάσεις -ιδίως σε επίπεδο το¬ 
πικής αυτοδιοίκησης- συνεπάγεται και μια 
σειρά διαχειριστικών, ελεγκτικών και εκτε¬ 
λεστικών ευθυνών. Και ως προς αυτές, ο εκ¬ 
συγχρονισμός της παράδοσης που αφορά 
στην κοινοτική εργασία και συνεισφορά, 
ώστε αυτή να μπορεί να ανταποκριθεί στις 
σύγχρονες κοινωνικές και διοικητικές ανα¬ 
γκαιότητες καθίσταται αναγκαίος. 

Γ. Εξυγίανση του κράτουδ / αηο- 
γραφειοκρατικοποίηση 

Ήδη από την αυγή της ελληνικής ανεξαρτη¬ 
σίας, το κράτος στην χώρα μας συγκροτήθη¬ 
κε από τους Βαυαρούς και τις ντόπιες παρα¬ 
τάξεις ως αποικιακό αλλά και ως κομματι¬ 
κό κράτος. Έκτοτε, ελάχιστες ήταν οι στιγ¬ 
μές που ο χαρακτήρας του εξήλθε από αυτόν 
τον κανόνα. Έτσι κατά παράδοση, οι θεσμοί 
του ελληνικού κράτους δεν λειτουργούν με 
κριτήριο την μεγιστοποίηση της κοινωνι¬ 
κής τους ωφέλειας, αλλά αποτελούν αντί¬ 
θετα εντολοδόχο των ξένων παρεμβάσεων, 
και ταυτόχρονα πελατειακό όργανο και ερ¬ 
γαλείο διασπάθισης/ιδιοποίησης του δημόσι¬ 
ου πλούτου. 


Σήμερα, στην Ελλάδα υφίσταται «κρά¬ 
τος μέσα στο κράτος», το οποίο λειτουργεί 
σε βάρος του κοινωνικού του χαρακτήρα και 
των υπηρεσιών κοινής ωφέλειας. Στα χρό¬ 
νια των μνημονίων, η σκληρή κρατική γρα¬ 
φειοκρατία κατάφερε εν πολλοίς να διαφυ- 
λάξει τα προνόμιά της, παρ’ όλες τις βίαιες 
πολιτικές προσαρμογής που υιοθετήθηκαν. 
Γι’ αυτό και ο κύριος όγκος των μέτρων προ¬ 
σαρμογής σχετίστηκε με την φορολογία, και 
την εκποίηση της κρατικής περιουσίας, και 
όχι με την εξυγίανση του δημοσίου και την 
δραστική μείωση του λειτουργικού του κό¬ 
στους. Σε ό,τι αφορά στην γραφειοκρατία, 
το πρόβλημα αποτυπώνεται στατιστικά ως 
εξής: Σύμφωνα με μελέτη του ΟΟΣΑ, η γρα¬ 
φειοκρατική παραμόρφωση απορροφά το 
6,5% του ΑΕΠ της χώρας -14 δισ. €. 

Μετά από δεκαετίες γραφειοκρατικής, πε¬ 
λατειακής στρέβλωσης και κομματικού ετσι- 
θελισμού, η ελληνική Πολιτεία, σε οποια¬ 
δήποτε βαθμίδα της, στην τοπική αυτοδιοί¬ 
κηση ή την κεντρική διοίκηση, απορροφάει 
την ενεργητικότητά της, για να παράγει νό¬ 
μους αμφίβολης εφαρμοσιμότητας και απο- 
τελεσματικότητας: Μεταξύ 1975-2005 θα 
παραχθούν 171.500 κανονιστικές ρυθμίσεις, 
δηλαδή περίπου 20 ρυθμίσεις την ημέρα: 
3.430 νόμοι, 20.580 προεδρικά διατάγματα, 
114.905 υπουργικές αποφάσεις, 24.010 απο¬ 
φάσεις περιφερειών, 8.575 αποφάσεις δημο¬ 
τικών αρχών. Οι ρυθμίσεις αυτές, στην πλει- 
οψηφία τους ηθελημένα συγκεχυμένες, δημι¬ 
ουργούν μια διοίκηση που λειτουργεί σε δύο 
ταχύτητες: προς όφελος των προνομιούχων, 
που κερδίζουν από την διασπάθιση και την 
νομή του δημόσιου πλούτου, και σε βάρος 
της φορολογούμενης πλειοψηφίας. 

Σε τελευταία ανάλυση, το ζήτημα του δη¬ 
μοσίου είναι ταξικό ζήτημα, καθώς τμήμα¬ 
τά του εξελίσσονται σε προπύργια προνομί¬ 
ων την ίδια στιγμή που αλλού οι μισθοί συ¬ 
μπιέζονται υπερπολλαπλάσια, η φορολογία 

πάνω στους μη-προνομιούχους αυξάνεται 
γεωμετρικά, και το φάσμα της ανεργίας κα¬ 
λύπτει ολοένα και μεγαλύτερα τμήματα του 
πληθυσμού - πολλά από τα οποία επιλέγουν 
μάλιστα τον πικρό δρόμο της μετανάστευ¬ 
σης για την εύρεση εργασίας. Αυτή η πραγ¬ 
ματικότητα, πολύ συχνά συγκαλύπτεται από 
έναν κρατικιστικό πολιτικό λόγο, που ταυτί¬ 
ζει το γραφειοκρατικό με το δημόσιο συμφέ¬ 
ρον - παρ όλο που είναι σαφές πως το πρώτο 
λειτουργεί σε βάρος του δεύτερου- θα πρέ¬ 
πει επομένως να γίνει μια διάκριση: Μετα¬ 
ξύ των τμημάτων εκείνων που όντως εργά¬ 
ζονται εντατικά στον δημόσιο τομέα, προ¬ 
σπαθώντας να δημιουργήσουν ένα περιβάλ¬ 
λον χρηστής διοίκησης, και ενός γραφειοκρα¬ 
τικού και πελατειακού «βάλτου» που υπονο¬ 
μεύει κάθε προσπάθεια. 

Πιστεύουμε ότι η επίλυση αυτών των 
προβλημάτων αποτελεί πρωταρχική προ¬ 
ϋπόθεση για την υπεράσπιση της ακεραι¬ 
ότητας και της αυτοτέλειας του Δημόσιου 
Τομέα στην χώρα μας. 

• Αποκομματικοποίηση και αποκέ¬ 
ντρωση του κράτους. Κατάργηση του φαινο¬ 
μένου της αργομισθίας στον ευρύτερο δημό¬ 
σιο τομέα. Φραγμός στις κομματικές παρεμ¬ 
βάσεις στο δημόσιο: Από τον διορισμό υπαλ¬ 
λήλων, μέχρι τις μετακλήσεις, τους κομματι¬ 
κούς συμβούλους, τις πολιτικές διευθυντικές 
θέσεις. Παράλληλη ενδυνάμωση και ισχυρο¬ 
ποίηση του θεσμού της Εθνικής Σχολής Δη¬ 
μόσιας Διοίκησης. 

• Ριζική αναδιαμόρφωση και απλοποί¬ 
ηση της νομοθεσίας. 

• Εισαγωγή των σύγχρονων οργανω¬ 
τικών προτύπων ευέλικτης χρηστής διοίκη¬ 
σης, εκμετάλλευση των μέσων που παρέχει 
η πληροφορική για την μείωση του λειτουρ¬ 
γικού κόστους, υιοθέτηση εφαρμογών ελεύ¬ 
θερου λογισμικού για την λειτουργία του Δη¬ 
μοσίου, όπου αυτό είναι δυνατό. 

• Συντονισμός των δημόσιων επενδύ¬ 


σεων και της απορρόφησης των ευρωπαϊκών 
πόρων, για την ενίσχυση της ενδογενούς πα¬ 
ραγωγής, την αποκέντρωση, την απορρύπαν¬ 
ση του περιβάλλοντος, και την διοικητική 
αναβάθμιση του ίδιου του δημόσιου τομέα. 

• Θέσπιση ειδικών θεσμών κατάρτι- 
σης/επανακατάρτισης/επανεκπαίδευσης των 
δημοσίων υπαλλήλων. 

Δ. Άμυνα 

• Αναδιοργάνωση της άμυνας βάσει 
των σύγχρονων εξωτερικών απειλών/προ- 
κλήσεων που αντιμετωπίζει η χώρα: Πρώτη 
προτεραιότητα, η ανάσχεση του τουρκικού 
επεκτατισμού και της αναθεώρησης των ελ¬ 
ληνικών συνόρων που επιχειρεί. 

• Ενίσχυση της αμυντικής βιομηχανί¬ 
ας με στόχο να διευρυνθεί η αυτοδυναμία της 
χώρας στην κάλυψη των εξοπλιστικών της 
αναγκών. Επιπρόσθετα και σύμφωνα με την 
διεθνή εμπειρία, η αναβάθμιση της αμυντι¬ 
κής βιομηχανίας επιφέρει την ανάπτυξη πολ¬ 
λών κλάδων της εγχώριας μεταποίησης. 

• Οργανωτική αναδιοργάνωση του 
στρατεύματος. Εξορθολογισμός της διοίκη¬ 
σης, με βάση τα σύγχρονα οργανωτικά πρό¬ 
τυπα για την μείωση του λειτουργικού κό¬ 
στους και την μεγιστοποίηση της αποτελε- 
σματικότητας. 

• Ενοποίηση όλων των στρατιωτικών 
σχολών σε μια ενιαία, ανώτατη στρατιωτι¬ 
κή ακαδημία κατάρτισης των επαγγελματιών 
του στρατεύματος. Με στόχο την επιστημο¬ 
νική κατάρτιση, αλλά και την μετάδοση υψη¬ 
λής γενικής Παιδείας, 

• Διεύρυνση και εξορθολογισμός της 
κοινωνικής συμμετοχής στο στράτευμα. 
Πρότυπο, ο εκσυγχρονισμός της παράδοσης 
του πολίτη-οπλίτη, για μια σύγχρονη άμυνα 
που θα βασίζεται στις αξίες του πατριωτι¬ 
σμού, της υπεράσπισης της χώρας, της Δημο¬ 
κρατίας, και της μεγιστοποίησης της κοινω¬ 
νικής ωφέλειας: Προαγωγή της ισότητας 

των φύλων και για την άμυνα της χώρας. 

Κατάργηση των πελατειακών μεταθέσεων 
στους κληρωτούς. Να επαναπροσδιοριστεί 
σταδιακά αλλά ριζικά το καθεστώς της θη¬ 
τείας των κληρωτών: Αξιοποίηση των μορ¬ 
φωτικών και κοινωνικών δεξιοτήτων τους· 
μείωση της στάσιμης θητείας στρατωνισμού, 
αύξηση του σκέλους της εκπαίδευσης στην 
στρατιωτική θητεία. 

Ε. ΜΜΕ 

• Θέσπιση κριτηρίων για την κοινωνι¬ 
κή υπευθυνότητα του περιεχομένου που εκ¬ 
πέμπουν τα ΜΜΕ, με προτεραιότητα στην 
εκπαιδευτική τηλεόραση, στις θεματικές του 
πνεύματος και του πολιτισμού, στην ιστορία, 
το περιβάλλον, τα κρίσιμα ζητήματα που 
απασχολούν τις σύγχρονες κοινωνίες. 

• Ειδική μέριμνα για την απελευθέρω¬ 
ση του ραδιοτηλεοπτικού καθεστώτος από τα 
κρατικά και τα ιδιωτικά μονοπώλια και τον 
ουσιαστικό εκδημοκρατισμό της πρόσβασης 
σε αυτά: Ενίσχυση μορφών κοινωνικής ραδι¬ 
οτηλεόρασης με την συμμετοχή της τοπικής 
αυτοδιοίκησης, των κοινωνικών φορέων, και 
οργανώσεων της κοινωνίας των πολιτών. 

• Έλεγχος και περιορισμός των διαφη¬ 
μιστικών εκπομπών σε σημείο ισορροπίας, 
όπου από την μία να διασφαλίζεται η οικο¬ 
νομική βιωσιμότητα των μέσων, και από την 
άλλη να προστατεύεται ο τηλεθεατής από 
την εμπορική προπαγάνδα του μάρκετινγκ, 
και ιδίως οι πιο ευάλωτες ομάδες (π.χ. έφη¬ 
βοι και παιδιά). 

• Ανάληψη κοινωνικών πρωτοβου¬ 
λιών για τον αυτοέλεγχο της χρήσης του δι¬ 
αδικτύου, ώστε αυτό να μην καταλήγει να 
προάγει μορφές εικονικής εξάρτησης, κα¬ 
θώς και την αποξένωση των ατόμων από την 
ζωτική ανάγκη της κοινωνικότητας και της 
πραγματικής επικοινωνίας. 


ΣΤ. Οικονομία 

Αποανάπτυξη του παρασιτισμού /μια δημι¬ 
ουργική, παραγωγική οικονομία τηδ γνώ- 
σηδ και του πολιτισμού 

Το μπλοκ εξουσίας που κυριάρχησε κατά την 
ύστερη μεταπολίτευση στην Ελλάδα έθαψε 
στην κυριολεξία τα συγκριτικά οικονομικά 
πλεονεκτήματα της χώρας, στον βωμό της 
«εξυπηρέτησης» των ξένων δυνάμεων, των 
εγχώριων ατζέντηδών τους, των εισαγωγέων 
και των εργολάβων. Έτσι φτάσαμε, σήμερα, 
στην «χώρα των γκαρσονιών», την μονοκαλ¬ 
λιέργεια του τουρισμού, στην πραγματικότη¬ 
τα μιας οικονομίας που στηρίζεται στην κα¬ 
τανάλωση ξένων προϊόντων. 

Τέσσερις δεκαετίες οικονομικού παρασι¬ 
τισμού ανέδειξαν τον μεταπρατισμό ως τον 
οικονομικό κανόνα της χώρας, καθόρισαν 
την αρπαχτή ως το μοναδικό κριτήριο των 
δημόσιων επενδύσεων, υπονόμευσαν κάθε 
δυνατότητα οικονομικής αυτοδυναμίας έτσι 
ώστε η χρεοκοπία να αποτελεί αναπόφευκτη 
κατάληξη μιας δανεικής και κίβδηλης ευημε¬ 
ρίας. 

Σήμερα, ελάχιστοι κλάδοι της ελληνικής 
οικονομίας παραμένουν ενεργοί και ακμαίοι, 
ενώ και αυτοί, πλην ελάχιστων εξαιρέσεων, 
λειτουργούν αποσυνδεδεμένοι από την οικο¬ 
νομική πραγματικότητα της χώρας. 

Θα πρέπει, επομένως, να επιδοθούμε 
στον δύσκολο αγώνα της ανασυγκρότησης, 
ενώ γύρω μας έχουμε μια κυριολεκτική έρη¬ 
μο χρεοκοπίας, εξάντλησης των παραδεδο- 
μένων οικονομικών πρακτικών, και μιας μό¬ 
νιμης φοροεπιδρομής -σχεδόν μεσαιωνικού 
τύπου- σχεδιασμένης για να συντηρεί σε 
κώμα το τελευταίο προπύργιο του παλαιού 
μοντέλου, τον ελληνικό κρατισμό. 

ΕΙ στρατηγική, επομένως, για την ανα¬ 
συγκρότηση της ελληνικής οικονομίας εί¬ 
ναι μία και μοναδική : Να αποαναπτύξουμε 
τις παρασιτικές δραστηριότητες, και να δη- 

μιουργήσουμε μια νέα οικονομική δυναμική, 
στηριζόμενοι στα συγκριτικά πλεονεκτήμα¬ 
τα της χώρας και της κοινωνίας: το περιβάλ¬ 
λον και τις παραδοσιακές αγροτικές πρακτι¬ 
κές, που εκσυγχρονιζόμενες μπορούν να δώ¬ 
σουν υψηλής ποιότητας αγροτικά προϊόντα· 
το μορφωτικό προβάδισμα του ελληνικού 
εργατικού δυναμικού και την έφεσή του στην 
επινοητικότητα και την πολυειδίκευση -πλε¬ 
ονεκτήματα που σήμερα καρπώνονται οι δυ¬ 
τικές χώρες μέσα από τον εκπατρισμό εκα¬ 
τοντάδων χιλιάδων εργαζόμενων· την αξιο¬ 
ποίηση της παιδείας και του πολιτισμού για 
τον επαναπροσδιορισμό του τουριστικού μο¬ 
ντέλου που πρέπει να επικεντρωθεί σε κλά¬ 
δους υψηλότερης προστιθέμενης αξίας από 
τον μαζικό τουρισμό (τον εκπαιδευτικό και 
συνεδριακό τουρισμό, τον οικολογικό τουρι¬ 
σμό, τον πολιτιστικό τουρισμό κ.ο.κ.). 

Το γεγονός της ξένης επιστασίας, στο 
οποίο τελεί η χώρα έχει δέσει χειροπόδαρα 
κάθε ελληνική κυβέρνηση. Εξάλλου μια από 
τις μέριμνες των μνημονιακών πολιτικών εί¬ 
ναι να ολοκληρώσουν τον παρασιτισμό της 
οικονομίας, και να την μεταβάλουν σε μια 
χώρα εξαγωγής ακατέργαστων προϊόντων, 
φθηνού τουρισμού, που θα τελεί σε καθε¬ 
στώς υφαρπαγής των φυσικών και ανθρωπί¬ 
νων πόρων της. 

Γι’ αυτόν τον λόγο απαιτείται ένα συγκε¬ 
κριμένο σχέδιο παράκαμψης και απόρριψης 
των μνημονιακών πολιτικών: Κεφάλαια για 
την ανάταξη της οικονομίας μας, μπορούν 
να βρεθούν προοπτικά από μια αξιόπιστη 
κυβέρνηση, και από ένα μεγάλο ομολογιακό 
δάνειο που θα απευθύνεται σε όλον τον ελ¬ 
ληνισμό, και κυρίως σε εκείνον της διασπο- 
ράς, με σκοπό την ίδρυση ενός ταμείου οικο¬ 
νομικής ανασυγκρότησης το οποίο θα αναλά- 
βει να υλοποιήσει συγκεκριμένες αναπτυξι¬ 
ακές πολιτικές στις κατευθύνσεις που θα πε¬ 
ριγράφουμε. 

Οι γενικές κατευθύνσεις του νέου οικονο¬ 


μικού μοντέλου είναι: 

• Η αυτοδυναμία και η στροφή στην 
εξυπηρέτηση των εγχώριων αναγκών, που θα 
έχει ως συνέπεια και την άνοδο των εξαγωγών. 

• Η στροφή του αγροτικού τομέα στην 
οικολογικά υπεύθυνη πολυκαλλιέργεια, την 
αξιοποίηση των ντόπιων σπόρων, καθώς 
και στον εκσυγχρονισμό των παραδοσιακών 
αγροτικών γνώσεων και πρακτικών. 

• Η δημιουργία ενός νέου δευτερογε¬ 
νή τομέα στηριγμένου στις μικρές και μεσαί¬ 
ες επιχειρήσεις, στην ανάπτυξη των συνε¬ 
ταιριστικών πρακτικών και των συνεργειών, 
στην αξιοποίηση του ανθρώπινου δυναμικού 
καθώς και των τεχνολογικών και οργανωτι¬ 
κών καινοτομιών. 

• Μεταβολή του τουριστικού μοντέ¬ 
λου από τον μαζικό «βαρβαροτουρισμό» σε 
δραστηριότητες που αξιοποιούν και αναδει- 
κνύουν το οικολογικό και πολιτιστικό πλε¬ 
ονέκτημα της χώρας. Σύνδεση της τουρι¬ 
στικής δραστηριότητας με τον διατροφικό 
πλούτο, και τους κλάδους παραγωγής των 
τροφίμων και των ποτών ώστε να λειτουρ¬ 
γήσει ο πρώτος «πολλαπλασιαστικά» στην 
ανάπτυξη των δεύτερων. 

• Ανάπτυξη των κλάδων πληροφορι¬ 
κής, έρευνας και εξέλιξης, παροχής κεφαλαι¬ 
ουχικών υπηρεσιών σε στενό συντονισμό με 
την τριτοβάθμια εκπαίδευση, για την αξιο¬ 
ποίηση όλου εκείνου του εξειδικευμένου ερ¬ 
γατικού δυναμικού. 

Οι νέες κατευθύνσεις της οικονομικής 
στρατηγικής στηρίζονται σε απτά, λειτουργι¬ 
κά παραδείγματα από μικρές και μεσαίες επι¬ 
χειρηματικές μονάδες της ελληνικής οικονο¬ 
μίας που όχι μόνον καταφέρνουν να επιβιώ¬ 
νουν, αλλά και αναπτύσσονται σε πείσμα του 
παρασιτικού, μεταπρατικού κανόνα. 

Κανένα πολιτικό επιτελείο δεν μπορεί να 
υποκαταστήσει την πρακτική εμπειρία και 
τις γνώσεις αυτού του κόσμου, κι όμως, το 

μπλοκ εξουσίας έχει φροντίσει να τον εξοβε¬ 
λίσει εντελώς από την παρασιτική του «δη¬ 
μοκρατία». Και όμως, αν η χώρα μας δεν έχει 
καταρρεύσει εντελώς, αυτό το οφείλει ακρι¬ 
βώς στην ύπαρξη αυτής της δημιουργικής 
Ελλάδας. 

Στο πλαίσιο αυτής της στρατηγικής για 
ένα νέο παραγωγικό οικονομικό μοντέλο, το 
κράτος αποαναπτύσσεται γραφειοκρατι¬ 
κά και παύει να καταδικάζει σε ασφυξία την 
ελεύθερη οικονομία. Από την άλλη, δεν με¬ 
ταβάλλεται σε παρακολούθημα του μεγάλου 
κεφαλαίου, αλλά κρατά για τον εαυτό του 
τον γενικό σχεδίασμά των οικονομικών κα¬ 
τευθύνσεων της χώρας. Είναι ένα κράτος-αρ- 
χιτέκτονας της εγχώριας οικονομικής δρα¬ 
στηριότητας, που την οριοθετεί και την κα¬ 
τευθύνει, εξασφαλίζοντας έτσι τον οικονομι¬ 
κό πλουραλισμό και την ισόρροπη ανάπτυξη 
της ιδιωτικής, της δημόσιας και της κοινωνι¬ 
κής οικονομίας. 

Πρωτογενήδ τομέαδ: 

Οι ελληνικές κυβερνήσεις επέλεξαν να αφή- 
σουν τους οικονομικούς αυτοματισμούς της 
Κοινής Αγροτικής Πολιτικής που επέβαλαν 
οι Βρυξέλλες να διαμορφώσουν μόνοι τους 
το τοπίο στην ελληνική αγροτική παραγω¬ 
γή. Προϊόν αυτής της επιλογής, ένα ανισόρ¬ 
ροπο μοντέλο ολιγοκαλλιέργειας ακατέργα¬ 
στων, προς εξαγωγή προϊόντων, οικολογικά 
καταστροφικό, το οποίο επιβίωνε κατά κύριο 
λόγω από τις ευρωεπιδοτήσεις, και από τα 
φτηνά μεροκάματα των ξένων εργατών γης. 
Σήμερα, ζούμε το λυκόφως αυτού του μοντέ¬ 
λου, με τον αγροτικό κόσμο να είναι δέσμιος 
της υπερφορολόγησης και της υπερχρέωσης, 
παρακαλώντας τους πολιτικούς του προστά¬ 
τες για συνέχεια αυτής της ιδιότυπης, επιδο¬ 
τούμενης επιβίωσης. 

Πολιτικές Κατευθύνσεις: Εκπόνηση 
ενός εθνικού σχεδίου για το πέρασμα σε ένα 
αγροτικό μοντέλο που να επικεντρώνεται 


στην διατροφική αυτοδυναμία και τις οικο¬ 
λογικές πρακτικές. 

• Θεσμική, πανεθνική πρωτοβουλία 
για την διάσωση των ντόπιων σπόρων και 
ποικιλιών, τον εκσυγχρονισμό της παραδο¬ 
σιακής γνώσης, την εισαγωγή άλλων επιτυ¬ 
χημένων πρακτικών για την διατροφική αυ- 
τάρκεια και την αγροτική αειφορία. 

• Θέσπιση οικολογικών και κοινωνι¬ 
κών κριτηρίων για την έμμεση υποστήριξη 
της εγχώριας αγροτικής παραγωγής. 

• Άμεση σύνδεση των γεωπονικών 
σπουδών με τις ανάγκες για την επέκταση 
του νέου μοντέλου αγροτικής παραγωγής. 

• Ίδρυση/επανίδρυση αγροτικών συ¬ 
νεταιρισμών δεύτερου βαθμού για την υπο¬ 
στήριξη της μικρής και μεσαίας αγροτικής 
επιχείρησης, μέσα από την παροχή τεχνο¬ 
γνωσίας, την κοινή αγορά μηχανολογικού 
εξοπλισμού, την προώθηση οικολογικών λι¬ 
πασμάτων, την απευθείας διάθεση και διανο¬ 
μή των προϊόντων. 

Δευτερογενή^ τομέαδ: 

Η ελληνική βιομηχανία και βιοτεχνία έπεσε 
θύμα μιας συστηματικής πολιτικής επιδότη¬ 
σης των εισαγωγών από το ελληνικό κράτος, 
για πάνω από 30 χρόνια. Ήταν όμως και δέ¬ 
σμια των ίδιων τους των εγγενών αδυναμι¬ 
ών, καθώς από τα τέλη του 1960 κι έπειτα, θα 
στηριχτεί αποκλειστικά στα φθηνά εργατικά 
χέρια· γι’ αυτό εξάλλου θα αρχίσει να μαρα¬ 
ζώνει μόλις οι εργατικοί μισθοί άρχισαν να 
αυξάνονται στο πλαίσιο της μεταπολίτευσης, 
αφού πριν προσπάθησε ανεπιτυχώς να κα¬ 
λύψει τις ζημιές της, μέσω της υποκατάστα¬ 
σης της ντόπιας από ξένη εργασία, ή μέσω 
της μεταφοράς των μονάδων παραγωγής στις 
όμορες βαλκανικές χώρες. 

Κι όμως, επρόκειτο για «φαύλες» λύσεις, 
καθώς, δίχως τον απαιτούμενο τεχνολογικό 
και οργανωτικό εκσυγχρονισμό και μια πο¬ 
λιτική προσαρμογής στα ελληνικά συγκριτι- 

κά πλεονεκτήματα, θα έπεφτε αναπόφευκτα 
θύμα του διεθνούς ανταγωνισμού. Η είσοδος 
στο ευρώ και την ΟΝΕ, που ως γνωστόν λει¬ 
τούργησε προς όφελος των μεγάλων βιομη¬ 
χανικών δυνάμεων και ιδίως της Γερμανίας, 
έδωσε το τελειωτικό χτύπημα στην ελληνική 
βιοτεχνική και βιομηχανική παραγωγή. 

Η χώρα μας διαθέτει μια πλούσια βιομη¬ 
χανική παράδοση, η οποία μάλιστα είναι αρ¬ 
κετά «αιρετική» στο ότι κατάφερε να «κό¬ 
ψει δρόμο» δίχως υψηλές επενδύσεις σε κε¬ 
φαλαιουχικό εξοπλισμό, αξιοποιώντας την 
ιστορική και πολιτισμική μας ιδιαιτερότητα 
που χάριζε στο ελληνικό εργατικό δυναμι¬ 
κό μια έφεση στην πολυειδίκευση, την πρα¬ 
κτική καινοτομία και την επινοητικότητα - 
την «ελληνική μαστορική παράδοση». Αυ¬ 
τήν ακριβώς την παράδοση, θα πρέπει να εκ- 
συγχρονίσουμε. 

Τα σύγχρονα πρότυπα στην παραγωγή ευ¬ 
νοούν την αναζωογόνηση αυτής της παράδο¬ 
σης, καθώς προκρίνουν κατ’ εξοχήν το μικρό 
και το μεσαίο μέγεθος στο πλαίσιο της νέας 
οριζόντιας και δικτυακής οργάνωσης, ευνο¬ 
ούν τις συνεταιριστικές πρακτικές και τις συ¬ 
νέργειες, και εστιάζουν στα ποιοτικά στοι¬ 
χεία έναντι της μαζικής, φθηνής παραγωγής. 
Πολιτικές Κατευθύνσεις: 

• Πολιτική έμμεσης υποκατάστασης 
των εισαγωγών στις δημόσιες προμήθειες. 

• Ανασυγκρότηση της αμυντικής βιο¬ 
μηχανίας της χώρας. 

• Προσαρμογή της τριτοβάθμιας εκ¬ 
παίδευσης στις ανάγκες υποστήριξης του 
νέου παραγωγικού μοντέλου. 

• Ίδρυση ειδικών επενδυτικών χαρτο¬ 
φυλακίου ειδικού σκοπού, με κεφάλαια μει¬ 
κτής προέλευσης (δημόσια, ιδιωτικά και κοι¬ 
νωνικά) για την υποστήριξη των νέων παρα¬ 
γωγικών κλάδων. 

• Έμμεσα κίνητρα για την ανάπτυξη 
συνεταιριστικών εγχειρημάτων και δικτύων 
συνεργειών. 


• Έμφαση και υποστήριξη της έρευ¬ 
νας και της καινοτομίας. 

Τριτογενήδ Τομέαδ 

Τουρισμός: Το μαζικό τουριστικό προϊόν που 
παράγει σήμερα η χώρα, ουσιαστικά υπονο¬ 
μεύει τα στρατηγικά πλεονεκτήματα που δι¬ 
αθέτει η Ελλάδα στην παγκόσμια τουριστική 
αγορά: Την ιστορία και τον πολιτισμό μας, 
καθώς και το περιβάλλον. 

Γι’ αυτό και η τουριστική δραστηριότητα 
στην χώρα μας χρειάζεται έλεγχο και κατευ¬ 
θύνσεις προκειμένου να μεγιστοποιήσει την 
αποδοτικότητά της, αλλά και να λειτουργή¬ 
σει ως πολλαπλασιαστής των παράλληλων 
οικονομικών, εκπαιδευτικών και πολιτιστι¬ 
κών δραστηριοτήτων με τις οποίες διαπλέκε- 
ται. Γι’ αυτό και θα πρέπει να θεσπιστούν κα¬ 
νόνες και προτεραιότητες: 

Πρώτον, να δοθεί προτεραιότητα στον 
εφοδιασμό των τουριστικών μονάδων με ελ¬ 
ληνικά ποιοτικά προϊόντα- μόνον έτσι μπο¬ 
ρεί η τουριστική δραστηριότητα να λειτουρ¬ 
γήσει πολλαπλασιαστικά ως προς την πρω¬ 
τογενή παραγωγή και την μεταποίηση στα 
τρόφιμα και τα ποτά. 

Δεύτερον, να πριμοδοτηθούν οι τουρι¬ 
στικές δραστηριότητες περιβαλλοντικού, δι¬ 
ατροφικού, ιστορικού, συνεδριακού, εκπαι¬ 
δευτικού και πολιτιστικού χαρακτήρα. 

Τρίτον, να θεσπιστούν ρυθμίσεις και 
όροι δόμησης, κατασκευών κ,ο.κ. που θα 
εξασφαλίζουν την συμβατότητα των τουρι¬ 
στικών υποδομών με το περιβάλλον και την 
αισθητική του ελληνικού τοπίου. 

Παροχή υπηρεσιών 

Στο εξωτερικό, οι Έλληνες εργαζόμενοι και 
επιστήμονες διαπρέπουν ατομικά σε κλάδους 
που έχουν να κάνουν με την παροχή εταιρι¬ 
κών υπηρεσιών υψηλής προστιθέμενης αξί¬ 
ας (πληροφορική, γενική και εξειδικευμένη 
έρευνα και εξέλιξη, ντιζάιν κ.ο.κ.). Η υπό- 

θέση εργασίας την οποία θα πρέπει κάποια 
στιγμή να αντιμετωπίσει ο ελληνικός πολιτι¬ 
κός κόσμος είναι το εάν είναι σε θέση να δη¬ 
μιουργήσει ένα ευνοϊκό οικονομικό και πολι¬ 
τικό περιβάλλον ώστε αυτές οι δυνάμεις να 
μην εξαναγκάζονται σε φυγή, αλλά να ανα¬ 
πτύσσουν εδώ, συλλογικά, τις δεξιότητές 
τους. Ήδη, ακόμα και στην χώρα μας, πολλές 
επιχειρήσεις στους κλάδους αυτούς έχουν να 
επιδείξουν αξιοσημείωτη δραστηριότητα και 
προοπτική, στηριζόμενες αποκλειστικά στις 
δικές τους δυνάμεις και παρά την έλλειψη 
συντονισμένων πολιτικών για την υποστήρι¬ 
ξή τους. Οι δυνατότητες αυτές θα πρέπει να 
αναδειχθούν και να συστηματοποιηθούν. 

Ζ. Κοινωνική Πολιτική 

Στο πλαίσιο της παγκοσμιοποίησης ο χαρα¬ 
κτήρας του κοινωνικού ζητήματος έχει με¬ 
ταβληθεί ριζικά από την στιγμή που η διε¬ 
θνοποίηση της παραγωγής και η κλιμάκωση 
του παγκόσμιου εμπορίου απελευθέρωσε τον 
ανταγωνισμό και του επέτρεψε να καταργή¬ 
σει το δικαίωμα στην σταθερή, μόνιμη εργα¬ 
σία, να τσακίσει τις μικρομεσαίες επιχειρή¬ 
σεις, διογκώνοντας τις τάξεις της απόλυτης 
ανέχειας και των αποκλεισμένων. 

Την ίδια στιγμή η εντατικοποίηση του 
σύγχρονου τρόπου ζωής, σε συνδυασμό με 
την καθιέρωση ενός διατροφικού μοντέλου 
επικεντρωμένου στην θερμιδοβόρα, βιομη- 
χανοποιημένη τροφή συναντάει τα ανθρω- 
πολογικά του όρια, πολλαπλασιάζοντας τις 
κοινωνικά παραγόμενες μαζικές ψυχοσωμα¬ 
τικές ασθένειες - με συνέπεια να εκτοξεύο¬ 
νται οι κοινωνικές δαπάνες για την πρόνοια 
και την περίθαλψή τους. 

Για το σύγχρονο παγκόσμιο μοντέλο, 
και ιδίως το ευρωπαϊκό, η πραγματικότητα 
αυτή αντιμετωπίζεται περίπου ως «αναγκαίο 
κακό». Γι’ αυτό και οι πολιτικές για την φτώ¬ 
χεια και τον κοινωνικό αποκλεισμό δεν προ¬ 
σβλέπουν στην άμβλυνσή τους, αλλά στην 


συντήρησή των ευάλωτων πληθυσμών στα 
όρια της επιβίωσης, μέσω πενιχρών επιδο¬ 
μάτων, προσχηματικής επανακατάρτισης και 
επαγγελματικής αποκατάστασης σε κάτερ¬ 
γα απασχολησιμότητας. Με την ίδια λογική, 
αντιμετωπίζεται και το ζήτημα της υγείας - το 
κόστος του τρόπου ζωής και του διατροφικού 
μοντέλου κοινωνικοποιείται μέσω του δημό¬ 
σιου συστήματος υγείας ή εξατομικεύεται, 
μέσω της εξάπλωσης της ιδιωτικής υγείας. 

Και βέβαια, τα δημόσια αγαθά εξαερώνο¬ 
νται, ιδίως στον δυτικό κόσμο, καθώς ο οι¬ 
κονομικός ανταγωνισμός με την αναδυόμενη 
Ανατολή τον οδηγεί στην υιοθέτηση πολιτι¬ 
κών ασύδοτης εμπορευματοποίησης και λεη¬ 
λασίας τους. Αφού πρώτα, η ίδια η γραφειο- 
κρατικοποίηση του κοινωνικού κράτους είχε 
υπονομεύσει αισθητά το επίπεδο της παρο¬ 
χής των δημόσιων υπηρεσιών σε ό,τι αφορά 
στα κοινωνικά αγαθά. 

Κατά συνέπεια, η αποκατάσταση των κοι¬ 
νωνικών δικαιωμάτων που κατοχυρώθηκαν 
έπειτα από έναν μεγάλο κύκλο εργατικών 
και κοινωνικών αγώνων κατά τον 20 ό αιώ¬ 
να είναι αδύνατη στο πλαίσιο του υφιστάμε¬ 
νου μοντέλου. 

Μόνο μια αντίληψη αποπαγκοσμιοποί- 
ησης, ανασυγκρότησης της οικονομίας σε 
παραγωγική βάση, επιστροφή των οικονο¬ 
μιών στην λογική της αυτοδυναμίας μπορεί 
να επιτρέψει την αποκατάσταση αυτών των 
συλλογικών δικαιωμάτων -και πάλι υπό δια¬ 
φορετική μορφή απ’ ό,τι στο παρελθόν. 

Μια εναλλακτική αντίληψη για την κοι¬ 
νωνική πολιτική ξεκινάει από αυτή την αφε¬ 
τηρία. Και αναπτύσσεται στις ακόλουθες κα¬ 
τευθύνσεις: 

• Αντιμετωπίζει την φτώχεια και τον 
κοινωνικό αποκλεισμό ως ένα πολυδιάστα¬ 
το φαινόμενο που ανάγεται ταυτοχρόνως σε 
μορφωτικά και οικονομικά αίτια και σπεύδει 
να τα καταπολεμήσει. 

• Επιστρατεύει μορφές κοινωνικού 

μισθού συνοδευόμενες από θέσπιση μορφών 
κοινωφελούς εργασίας. 

• Εισάγει την λογική της «τράπεζας 
των φτωχών» για την παροχή μικροπιστώσε- 
ων, τεχνογνωσίας και συμβουλευτικής για την 
αναγέννηση της μικρής επιχειρηματικότητας. 

• Αποσκοπεί στην ριζική μεταβολή 
του τρόπου ζωής και των διατροφικών συνη¬ 
θειών, για την επί της ουσίας αντιμετώπιση 
των κοινωνικών αιτιών που γενικεύουν τις 
σύγχρονες ασθένειες. 

• Από-αναπτύσσει την εμπορευματο- 
ποίηση της ίασης μέσα από τον εκσυγχρονι- 
σμό-εξορθολογισμό παραδοσιακών ιατρικών 
γνώσεων και πρακτικών. 

• Στοχεύει στην αποκέντρωση της δη¬ 
μόσιας υγείας ανασυστήνοντας την πρω¬ 
τοβάθμια φροντίδα και περίθαλψη σε τοπι- 
κο-αυτοδιοικητική βάση. 

Η. Δημογραφικό - Μεταναστευ- 
ιικό - Φυγή ίων Νέων 

Δημογραφικό 

Παρ’ ότι υποτιμάται συστηματικά απ’ όλα 
τα πολιτικά κόμματα και τις ελίτ της χώρας, 
εκτός από ελάχιστες εξαιρέσεις, το μεγαλύ¬ 
τερο πρόβλημα που αντιμετωπίζει ο σύγχρο¬ 
νος ελληνισμός είναι το δημογραφικό. 

Η Ελλάδα τείνει να μεταβληθεί σε κοι¬ 
νωνία γερόντων -με μέσο όρο ηλικίας του 
συνολικού πληθυσμού γύρω στα 43 χρόνια, 
όταν το αντίστοιχο μέγεθος στην Τουρκία εί¬ 
ναι γύρω στα 30 και στην Αίγυπτο 22- γε¬ 
γονός που δεν επιτρέπει την ανανέωση του 
πληθυσμού, ενώ η οικονομική κρίση και η 
φυγή των νέων τείνει να επιδεινώσει δραμα¬ 
τικά την ήδη απελπιστική κατάσταση. Οι θά¬ 
νατοι ξεπέρασαν τις γεννήσεις -παρά τις αυ¬ 
ξημένες γεννήσεις των μεταναστών- και έτσι 
η ελληνική κοινωνία οδηγείται σε μία καθο¬ 
δική σπείρα, δημογραφική και, κατά συνέ¬ 
πεια, οικονομική, πολιτισμική και πολιτική. 


Ένας πληθυσμός που γερνάει δεν μπορεί να 
διατηρήσει το επίπεδο ούτε των κοινωνικών 
ασφαλίσεων ούτε της αναγκαίας καινοτομί¬ 
ας και της ανανέωσης των παραγωγικών ηλι¬ 
κιών. Πρόκειται για ένα πρωτοφανές φαινό¬ 
μενο για τον σύγχρονο ελληνισμό, που στο 
παρελθόν είχε μία υψηλή γεννητικότητα, η 
οποία επέτρεπε και τον εσωτερικό δυναμι¬ 
σμό αλλά ακόμα και τη μετανάστευση χωρίς 
καταστρεπτικές συνέπειες. 

Δεν χρειάζεται να υπογραμμίσουμε τις 
αρνητικές συνέπειες της δημογραφικής γή¬ 
ρανσης για το εκπαιδευτικό σύστημα ή την 
άμυνα της χώρας. Η γήρανση του πληθυ¬ 
σμού παίζει τεράστιο ρόλο και στην αδυνα¬ 
μία πολιτικής και κοινωνικής ανανέωσης της 
χώρας. Οι γερασμένοι πληθυσμοί «δεν κά¬ 
νουν επαναστάσεις και ανατροπές». Πρόκει¬ 
ται για μία παράμετρο που πρέπει να λάβου¬ 
με σοβαρά υπ’ όψη μας όταν επιχειρούμε να 
ερμηνεύσουμε και την αδυναμία των Ελλή¬ 
νων να ανατρέψουν το καθεστώς του μνημο¬ 
νίου -αρκεί να αντιπαραβάλουμε με το τι συ¬ 
νέβη την ίδια εποχή στην Αίγυπτο. 

Ο ελληνισμός, περιορισμένος πια στο τε¬ 
λευταίο κομμάτι των ιστορικών εδαφών του, 
κινδυνεύει με οριστική έκλειψη. Ας θυμίσου¬ 
με μερικά πληθυσμιακά δεδομένα: Το 4° αι¬ 
ώνα π.Χ., οι Έλληνες ήταν περίπου πέντε 
εκατομμύρια, σε έναν παγκόσμιο πληθυσμό 
που δεν ξεπερνούσε τα διακόσια εκατομμύ¬ 
ρια. Δηλαδή, αντιπροσώπευαν το 2,5% του 
παγκόσμιου πληθυσμού. Μετά από αναρίθ¬ 
μητες ιστορικές περιπέτειες και συρρικνώ¬ 
σεις, έφτασαν, στα τέλη του 18 ου αιώνα, να 
αντιπροσωπεύουν και πάλι πέντε έως επτά 
εκατομμύρια πληθυσμό, σε ένα παγκόσμιο 
σύνολο εφτακοσίων εκατομμυρίων, δηλα¬ 
δή, μεταξύ του 0,7 και 1,0 % του παγκόσμι¬ 
ου πληθυσμού. Σήμερα, οι Έλληνες της Ελ¬ 
λάδας και της Κύπρου είναι έντεκα εκατομ¬ 
μύρια άνθρωποι και, αν δεχτούμε πως υπάρ¬ 
χουν άλλα πέντε εκατομμύρια στη διασπορά 


23 


με μια στοιχειώδη ελληνική συνείδηση, φτά¬ 
νουμε τα δεκαέξι εκατομμύρια. Ας δεχτούμε 
ακόμα και τα είκοσι που αναφέρουν οι πιο αι¬ 
σιόδοξοι. Με τα 7,3 δις του παγκόσμιου πλη¬ 
θυσμού, η αναλογία φτάνει στο 0,14% για 
Ελλαδίτες και Κυπρίους και το 0,25% για 
την πιο αισιόδοξη εκδοχή. Αυτοί οι αριθμοί, 
αν συνδυαστούν με τη διαρκή μείωση των 
γεννήσεων και το νέο κύμα της μετανάστευ¬ 
σης, μας δίνουν ανάγλυφα την απελπιστική 
κατάστασή μας. Είτε θα αναστρέψουμε αυτή 
τη δημογραφική πορεία είτε, μέχρι τα τέλη 
του παρόντος αιώνος, θα τείνουμε προς την 
απόλυτη ιστορική εξαφάνιση. 

Ειδικές Πολιτικές Κατευθύνσεις: 

• Επαναπροσδιορισμός του καθεστώ¬ 
τος των πολύτεκνων οικογενειών. Συμπερί- 
ληψη των τρίτεκνων οικογενειών στην κατη¬ 
γορία αυτή. 

• Ειδικές φοροαπαλλαγές, από το δεύ¬ 
τερο παιδί και πάνω, για την ενθάρρυνση των 
γεννήσεων. 

• Ειδική κοινωνική πρόνοια για τις πο¬ 
λύτεκνες οικογένειες. Θέσπιση «οικιακού μι¬ 
σθού», ικανού για την ετήσια επιδότηση της 
εκπαίδευσης, και της περίθαλψης των παι¬ 
διών πολύτεκνων οικογενειών. 

• Μέτρα υποστήριξης των εργαζόμε¬ 
νων πολύτεκνων μητέρων. Ειδική μέριμνα 
για την δημιουργική απασχόληση και την 
σχολική προετοιμασία των παιδιών τους. 

• Στήριξη των μονογονεϊκών οικογε¬ 
νειών και των ανύπαντρων μητέρων 

• Πιλοτικά μέτρα: Καθιέρωση και 
επιδότηση της «εναλλάξ απασχόλησης» με 
εναλλαγή ανά έτος, στα πολύτεκνα ζευγάρια. 

Μετανάστευση 

Μετά το τέλος του Ψυχρού Πολέμου, η ανά¬ 
δυση της παγκοσμιοποίησης και της νέας τά¬ 
ξης πραγμάτων, με τις γεωπολιτικές και οι¬ 
κονομικές τους μεθοδεύσεις θα αποσταθε¬ 
ροποιήσουν σταδιακά ένα μεγάλο μέρος των 


κοινωνιών του πλανήτη, ιδίως της Μέσης 
Ανατολής και της Κεντρικής Ασίας, πυρο¬ 
δοτώντας ένα γιγάντιο κύμα πληθυσμιακών 
μετακινήσεων, δίχως προηγούμενο στην πα¬ 
γκόσμια ιστορία. 

Οι ελίτ της Δύσης, έσπευσαν να το εκ¬ 
μεταλλευτούν, επιβάλλοντας μια πολιτική 
«ανοιχτών θυρών», καθώς έτσι αποκτούσαν 
πρόσβαση σε ένα φθηνό εργατικό δυναμι¬ 
κό, και ταυτόχρονα απάλυναν τις συνέπειες 
από την δημογραφική κάμψη των κοινωνι¬ 
ών τους, στο ασφαλιστικό σύστημα κ.ο.κ. Τα 
βραχυπρόθεσμα οφέλη αφορούσαν μία μόνο 
μερίδα της κοινωνίας, καθώς οι λαϊκές τά¬ 
ξεις επλήγησαν από τον οικονομικό ανταγω¬ 
νισμό της πλεονάζουσας ανειδίκευτης εργα¬ 
σίας, και είχαν δυσβάσταχτο μεσοπρόθεσμο 
και μακροπρόθεσμο κόστος· διότι οι ανισό¬ 
τητες εντός των κοινωνιών διευρύνθηκαν, 
η πολιτιστική τους συνοχή απορυθμίστηκε, 
ενώ αποδείχθηκε ότι ένα ολοένα και μεγα¬ 
λύτερο κομμάτι των νεοεισερχόμενων θα πα¬ 
ραμένουν εσαεί αποκλεισμένοι και ευάλωτοι 
στην προπαγάνδα του ριζοσπαστικού ισλάμ. 
Το αποτέλεσμα αυτήν της εξέλιξης ήταν εν 
τέλει να εισαγάγουν την πολιτιστική αντι¬ 
παράθεση που οι ίδιοι προκάλεσαν στην 
Μέση Ανατολή στο εσωτερικό των κοινω¬ 
νιών τους. 

Το αδιέξοδο, όμως, έχει και έντονη πο¬ 
λιτική διάσταση - καθώς τείνει να αποτελέ- 
σει αντικείμενο εκμετάλλευσης από ποικίλα 
συμφέροντα, γεωπολιτικά και οικονομικά: 
Η ΜίίΙίοηιηιβηχίαιίΐΐίΓ (πολιτική του «καλω¬ 
σορίσατε») που προωθούν η Μέρκελ, ο Σό- 
ρος και οι Γερμανοί βιομήχανοι, η δουλε¬ 
μπορική πολιτική του τουρκικού κράτους, 
η πολιτική μεγιστοποίησης της επιρροής των 
φονταμενταλιστικών δικτύων στην Ευρώπη 
από τον Ιδίδ και την Αλ Κάιντα, αποτελούν 
χαρακτηριστικά παραδείγματα. 

Όλα αυτά επηρεάζουν κατ’ εξοχήν, πρώ¬ 
τα και κύρια το μεταναστευτικό ζήτημα 


24 


στην χώρα μας. Στην Ελλάδα, το μετανα- 
στευτικό αδιέξοδο τίθεται με πολύ πιο επιτα¬ 
κτικό τρόπο. Διότι η χώρα μας φθίνει δημο- 
γραφικά, βρίσκεται κοντά με τη ζώνη της κύ¬ 
ριας παγκόσμιας αντιπαράθεσης, και ταυτό¬ 
χρονα απειλείται με ανοιχτή υποταγή στη νέ- 
ο-οθωμανική Τουρκία. Η τελευταία, κατευ¬ 
θύνει συστηματικά μουσουλμανικούς πλη¬ 
θυσμούς προς την Ελλάδα και τα Βαλκάνια, 
για να τους μεταβάλει σε δεύτερο χρόνο σε 
όργανο της πολιτικής της. 

Κατά συνέπεια, το μεταναστευτικό αδι¬ 
έξοδο στην χώρα μας δεν εγείρει μόνον αν¬ 
θρωπιστικά ζητήματα αλλά πρωτίστως ζη¬ 
τήματα εθνικής, πολιτιστικής και κοινωνικής 
συνοχής, ασφάλειας, και κρατικής κυριαρ¬ 
χίας : Η ελληνική κοινωνία βαίνει προς «λι- 
βανοποίηση»· η κατάσταση που διαμορφώ¬ 
θηκε τα τελευταία δύο χρόνια, όπου υπό το 
πρόσχημα του «ανθρωπισμού» και με όχημα 
τις ΜΚΟ επιχειρείται μια μεγάλης κλίμακας 
εξωτερική επέμβαση στην χώρα μας, από 
τις ΗΠΑ, την Ε.Ε. και τον Σόρος μέχρι την 
Τουρκία και το... Κατάρ, αρκεί για να πείσει 
για του λόγου το αληθές. 

Επομένως, η ελληνική πολιτεία θα πρέ¬ 
πει να αναθεωρήσει ριζικά την μεταναστευ- 
τική πολιτική στην βάση αυτής της πραγμα¬ 
τικότητας. Και να υιοθετήσει μια στρατηγι¬ 
κή που πρωτίστως θα θωρακίσει την ελληνι¬ 
κή κοινωνία από τις τρομακτικές αντιφάσεις 
του μεταναστευτικού αδιεξόδου και τις δυ¬ 
νάμεις που σπεύδουν να τις εκμεταλλευτούν 
προς όφελος των γεωπολιτικών και οικονομι¬ 
κών τους επιδιώξεων. 

Μια πολιτική που θα διακρίνει την προ¬ 
σωρινή φιλοξενία των εγκλωβισμένων από 
την αναγκαστική εγκατάστασή τους, την 
οποία προσπαθούν να επιβάλουν στην χώρα 
μας οι ξένες δυνάμεις και το διεθνές μεγά¬ 
λο κεφάλαιο υπό το πρόσχημα του «ανθρω¬ 
πισμού». 

Μια πολιτική που θα θέτει κριτήρια πο¬ 


λιτισμικής συμβατότητας για την αποδο¬ 
χή της μόνιμης εγκατάστασης πληθυσμών, 
προκειμένου να μην καταστεί σε μερικά χρό¬ 
νια η ελληνική κοινωνία πεδίο πολιτιστικών 
συγκρούσεων, ξένων επεμβάσεων, γενικευ- 
μένης αμφισβήτησης των θεμελιωδών αξι¬ 
ών πάνω στις οποίες στηρίζεται ο κοινός μας 
βίος: Δημοκρατία, ισότητα των φύλων, κρά¬ 
τος δικαίου, εκκοσμίκευση της κοινωνικής 
και πολιτικής ζωής του τόπου, εθνική συνοχή. 

Μια πολιτική, τέλος, που θα είναι σε θέση 
να επιλέξει πώς θα ενσωματώσει τους με¬ 
τανάστες που μπορούν να ενσωματωθούν, 
ώστε να αποφεύγονται φαινόμενα συμπίε¬ 
σης του εργατικού κόστους, μαύρης εργασί¬ 
ας, γκετοποίησης κ,ο.κ. 

• Αποτρεπτική δράση στις ακριτικές 
περιοχές που θα έχει ως στόχο την δραστηρι¬ 
ότητα των δουλεμπορικών δικτύων, που ει¬ 
σάγουν ανεξέλεγκτα οικονομικούς μετανά¬ 
στες και πρόσφυγες στην Ελλάδα. 

• Καταγγελία της Τουρκίας στα διε¬ 
θνή φόρουμ ως κράτους-δουλεμπόρου, που 
μοχλεύει τις πληθυσμιακές μετακινήσεις από 
την Ανατολή και τον Νότο σ’ έναν ασύμμε¬ 
τρο πόλεμο δημιουργίας δημογραφικών και 
κατ’ επέκταση γεωπολιτικών τετελεσμένων 
στην χώρα μας, αλλά και σε ολόκληρη την 
βαλκανική. 

• Θέσπιση ειδικού καθεστώτος «προ- 
σωρινώς φιλοξενούμενου» για τις περιπτώ¬ 
σεις που εισέρχονται παράνομα στην χώρα 
μας, εγκλωβίζονται εδώ, και χρήζουν άμε¬ 
σης ανθρωπιστικής συνδρομής. Δημιουργία 
ελεγχόμενων κέντρων προσωρινής φιλοξενί¬ 
ας, τα οποία θα υπακούουν σε όλα τα κριτή¬ 
ρια μιας ασφαλούς, υγιούς, ανθρώπινης προ¬ 
σωρινής διαβίωσης. 

• Θέσπιση ειδικών κριτηρίων ενσω¬ 
μάτωσης για την έκδοση άδειας παραμονής 
στην Ελλάδα, όσων επιθυμούν να παραμεί¬ 
νουν εδώ και να ταυτίσουν την μοίρα τους με 
την μοίρα της χώρας. Προϋποθέσεις: Πολιτι- 

σμική εγγύτητα και συμβατότητα με τον ελ¬ 
ληνικό λαό και τον πολιτισμό του· επιθυμία 
ενσωμάτωσης σε αυτήν, εκμάθησης της ελ¬ 
ληνικής γλώσσας και συμμετοχής στην εθνι¬ 
κή παιδεία· δυνατότητα οικονομικής απα¬ 
σχόλησης με αξιοπρεπείς όρους. 

• Ειδική μέριμνα για τους πιο ευάλω¬ 
τους πληθυσμούς της προσφυγικής κρίσης: 
Των ασυνόδευτων παιδιών, καθώς και των πιο 
ευάλωτων προσφυγικών ομάδων (Κούρδων, 
Γεζίντι, αλλά και των υπό γενοκτονία χριστια¬ 
νικών πληθυσμών της Μέσης Ανατολής). 

• Επαναπατρισμός των οικονομικών 
μεταναστών που προέρχονται από ασφαλείς 
χώρες και εισήλθαν παράνομα στην χώρα 
μας. 

• Ανάληψη διεθνών πρωτοβουλιών 
και εύρεση συμμάχων για την προώθηση 
μιας λύσης στο προσφυγικό δράμα που θα δι¬ 
ασφαλίζει την επιστροφή των προσφύγων σε 
ασφαλή εδάφη της Συρίας - αποτρέποντας 
έτσι να μεταβληθεί σε τετελεσμένη η γενο¬ 
κτονία που επιχειρεί ο 1515 και οι άλλες δυ¬ 
νάμεις του σουνιτικού φονταμενταλισμού σε 
αυτήν την χώρα, αλλά και στην ευρύτερη πε¬ 
ριοχή της Μέσης Ανατολής. 

• Υιοθέτηση αυστηρών μέτρων για 
την αποτροπή της μαύρης εργασίας, της δου¬ 
λεμπορίας και της σωματεμπορίας. 

Φυγή ίων Νέων και νέα διασηορά 

ΕΙ φυγή των νέων αποτελεί τάση που γιγα¬ 
ντώνεται διαρκώς και συστηματικά από τα 
τέλη της δεκαετίας του 2000 κι έπειτα. Εκα¬ 
τοντάδες χιλιάδες (427.000 σύμφωνα με πρό¬ 
σφατη έρευνα της Τράπεζας της Ελλάδος) 
νέοι και νέες, ως επί το πλείστον εξειδικευ- 
μένοι εργαζόμενοι και πτυχιούχοι, εγκατα¬ 
λείπουν την χώρα μας προς εύρεση εργασί¬ 
ας στην Κεντρική και Δυτική Ευρώπη, αλλά 
και μακρύτερα. 

Το φαινόμενο έχει φτάσει στις μέρες μας 
σε παροξυστικά επίπεδα, ομοιάζοντας με 


μια μεγάλη έξοδο των νεώτερων γενεών (το 
10%+ του επιστημονικού δυναμικού της χώ¬ 
ρας μας βρίσκεται αυτήν την στιγμή εκτός 
συνόρων, την ίδια στιγμή που το αντίστοιχο 
ποσοστό άλλων ευρωπαϊκών χωρών, που βί- 
ωσαν την κρίση, όπως η Ιταλία, δεν υπερβαί¬ 
νει το 2%!). 

Η «απομύζηση» του ελληνικού εργατικού 
δυναμικού, ως επί το πλείστον εξειδικευμέ- 
νου, είναι η κυριότερη αιμορραγία της Ελλά¬ 
δας στα χρόνια των μνημονίων. Συνιστά την 
χειρότερη λεηλασία στην οποία υποβάλλε¬ 
ται, εκείνη των ανθρώπων, που θα μπορού¬ 
σαν να ανατρέψουν τις συνθήκες της κρίσης 
και να εγκαινιάσουν μια νέα οικονομική και 
κοινωνική πορεία για την χώρα. 

Το κόστος είναι, πραγματικά, ανυπολόγι¬ 
στο. Άμεσα οικονομικά, ως απώλεια φόρων 
και εισφορών προσεγγίζει τα 2 δισ./έτος. 
Ανέρχεται όμως σε πολλά περισσότερα, αν 
σκεφτούμε ότι η φυγή των νέων επιστημό¬ 
νων και εξειδικευμένων εργαζόμενων απο¬ 
τελεί απώλεια επενδύσεων σε ανθρώπινο κε¬ 
φάλαιο, τις οποίες πλήρωσε ακριβά η ελλη¬ 
νική πολιτεία - δηλαδή ο Έλληνας φορολο¬ 
γούμενος. 

Κι ακόμα, ίσως σοβαρότερο να είναι το 
ζήτημα της κοινωνικής και δημογραφικής 
απώλειας μεγάλης μερίδας των νέων γενεών, 
την ίδια στιγμή που η χώρα γερνάει και συρ¬ 
ρικνώνεται ταχύτατα - μια απώλεια που δεν 
μπορεί να εκφραστεί με οικονομικούς όρους. 

Τα αίτια του φαινομένου έχουν αναδει- 
χθεί επαρκώς. Η λιτότητα και η διόγκω¬ 
ση της ανεργίας στις εποχές των μνημονί¬ 
ων αποτελούν μόνο την κορυφή του παγό¬ 
βουνου διότι η εκτεταμένη αποβιομηχάνι¬ 
ση, και η επικέντρωση της ελληνικής οικο¬ 
νομίας σε παρασιτικούς κλάδους που απαι¬ 
τούν μικρή συμβολή του τεχνικού/επιστη- 
μονικού προσωπικού είχε προλάβει να διο¬ 
γκώσει την ανεργία και την ετεροαπασχόλη¬ 
ση των πτυχιούχων πολύ πριν το ξέσπασμα 

της κρίσης. Σβ αυτήν την κατάσταση συνέ¬ 
βαλε και ο ίδιος ο σχεδιασμός της τριτοβάθ¬ 
μιας εκπαίδευσης, ο οποίος παρακολουθούσε 
απλά τις εξελίξεις. 

Βεβαίως, οι λόγοι της φυγής των νέων δεν 
είναι μόνο οικονομικοί αλλά ίσως κατ’ εξο¬ 
χήν πολιτισμικοί. Οι σύγχρονες κατευθύν¬ 
σεις του εκπαιδευτικού συστήματος, υπα¬ 
γορευμένες από τις Βρυξέλλες, προσανατο¬ 
λισμένες στην δημιουργία κοσμοπολίτικων/ 
ευρωπαϊκών εμπειριών συνέβαλαν στην κα¬ 
θιέρωση του προτύπου/ιδανικού ενός αέναα 
μετακινούμενου σπουδαστή/εργαζόμενου/ επι¬ 
στήμονα απαγκιστρωμένου από την εθνική, 
πολιτική του κοινότητα. Σε αυτήν την κατεύ¬ 
θυνση πλειοδότησε και ο εγχώριος εθνομη- 
δενισμός, με συνέπεια η φυγή των νέων να 
θεωρείται στην χώρα μας μια από τις πιο δη¬ 
μοφιλείς, ατομικές στρατηγικές επιβίωσης. 

Παρ όλα αυτά, η φυγή δεν είναι τελεσίδι¬ 
κη. Σύμφωνα με τις πρόσφατες έρευνες, ένα 
μεγάλο κομμάτι των νέων Ελλήνων της δια- 
σποράς επιθυμεί να επιστρέψει, καθώς συ¬ 
ναντάει πολλαπλές αδυναμίες προσαρμογής 
στον τρόπο ζωής, στις κοινωνικές και πολιτι¬ 
στικές πραγματικότητες των δυτικών κοινω¬ 
νιών. Γι’ αυτόν τον λόγο οι πολιτικές επανα¬ 
πατρισμού, πρέπει να ξεκινούν από την δια- 
σπορά και την ενίσχυση των μορφών επικοι¬ 
νωνίας με την πατρίδα, και να καταλήγουν 
στην υιοθέτηση πολιτικών για την δημιουρ¬ 
γία ευνοϊκού κλίματος για την επιστροφή 
των εκπατρισμένων στην Ελλάδα. 

Πολιτικές Κατευθύνσεις: 

• Ίδρυση Υπουργείου Διασποράς με 
αντικείμενο αρμοδιότητας την αναδιοργάνω¬ 
ση των συλλογικών της θεσμών, την ανάπτυ¬ 
ξη περαιτέρω διαύλων επικοινωνίας με τους 
Έλληνες του εξωτερικού. Δημιουργία ειδι¬ 
κού μητρώου των προσφάτων εκπατρισμέ¬ 
νων, και μιας τράπεζας πληροφοριών για την 
διευκόλυνση του επαναπατρισμού τους. 

• Στήριξη των εκπαιδευτικών και πο¬ 


λιτιστικών θεσμών της διασποράς. 

• Δικαίωμα ψήφου στη διασπορά και 
στους εκπατρισμένους Έλληνες. 

• Υιοθέτηση ενός πανεθνικού σχεδί¬ 
ου για τον επαναπατρισμό όσων έφυγαν στο 
εξωτερικό την τελευταία δεκαετία. Σύνδεση 
των πολιτικών επαναπατρισμού με τις πολι¬ 
τικές για την αποκέντρωση, και ειδικότερα, 
με τις πολιτικές ανασυγκρότησης της παρα¬ 
γωγής στην ελληνική περιφέρεια. 

• Ειδικά κίνητρα για την ανάπτυξη 
πρωτοβουλιών επιχειρηματικότητας των εκ¬ 
πατρισμένων, ενθάρρυνση της δημιουργίας 
συνεταιριστικών και συλλογικών σχημάτων 
που θα δίνουν έμφαση στους κλάδους που 
παράγουν υψηλή προστιθέμενη αξία αλλά 
και που συμβάλλουν στην οικονομική αυτο¬ 
δυναμία της χώρας. 

θ. Παιδεία και Πολιτισμόε 

Επιστέγασμα και προϋπόθεση για την πραγ¬ 
ματοποίηση της πραγματικής επανάστασης 
που έχει ανάγκη ο ελληνισμός για να επιβιώ¬ 
σει, και οι Έλληνες για να ζήσουν ελεύθεροι, 
είναι μια επανάσταση στον πολιτισμό. Ο 
πολιτισμός, όπως και η παιδεία, δεν συνιστά 
για μας «υποκατηγορία», αλλά μια καθολι- 
κότητα που εμπεριέχει όλα τα άλλα. Ο πολι¬ 
τισμός είναι το κατ’ εξοχήν ανθρώπινο άθλη¬ 
μα και η ιστορία του πολιτισμού αποτελεί 
την πραγματική ανθρώπινη ιστορία. Εξάλ¬ 
λου, στον αρχαίο κόσμο, η οικονομία, η πο¬ 
λιτική, η θρησκεία, η φιλοσοφία, ακόμα και 
ο πόλεμος, αποτελούσαν ενιαία στοιχεία του 
ελληνικού ήθους και του πολιτισμού, όπως 
και στο Βυζάντιο και στην Τουρκοκρατία. Οι 
κοινότητες, το ορθόδοξο ήθος των Ελλήνων 
πραγματευτών, η κλεφτουριά και οι νεομάρ- 
τυρες συγκροτούσαν ένα ενιαίο πολιτισμικό 
υπόδειγμα. 

Μόνον ο σύγχρονος καπιταλισμός απέ¬ 
σπασε την οικονομία από το πολιτισμικό σύ¬ 
νολο και την ανέδειξε σε κυρίαρχη διάσταση 


27 


των ανθρώπινων κοινωνιών, υποβαθμίζοντας 
τον πολιτισμό σε υποκατηγορία, στις τελευ¬ 
ταίες σελίδες των εφημερίδων, ή σε ενασχό¬ 
ληση «καλλιεργημένων». Για μας, αποτελεί, 
αντίθετα, την ακροτελεύτια και επομένως 
την ενοποιητική αρχή του συνόλου των θέ- 
σεών μας. Στόχος μας είναι μια κοινωνία που 
επανεντάσσει όλες τις ανθρώπινες δραστηρι¬ 
ότητες στην έννοια του πολιτισμού και επι¬ 
χειρεί να επανενώσει, όσο αυτό είναι δυνατό, 
την τέχνη, τον πολιτισμό και την καθημερι¬ 
νότητα των ανθρώπων, να κάνει τη ζωή τους 
«ένα έργο τέχνης». 

Η πνευματική μας παράδοση, που για 
χρόνια ολόκληρα καταπατήθηκε και υποβαθ¬ 
μίστηκε από τον εθνομηδενισμό, τη γλωσσι¬ 
κή και πολιτιστική αλλοτρίωση, τον μιμη¬ 
τισμό, τον χυδαίο και ανούσιο καταναλωτι¬ 
σμό, θα πρέπει να ξαναβρεί την επαφή της με 
το αληθινό και το ωραίο του πολιτισμού μας 
αλλά και όλων αυτών που έχουν να μας προ¬ 
σφέρουν οι ξένοι πολιτισμοί. Εξάλλου, σε 
όλη μας την ιστορική διαδρομή, δεν υπήρξα¬ 
με ποτέ κλεισμένοι στον εαυτό μας· διαμορ¬ 
φώσαμε έναν πολιτισμό των συνόρων που 
έπαιρνε από άλλους λαούς και πολιτισμούς 
και έδινε στο πολλαπλάσιο, έχοντας μετα¬ 
σχηματίσει δημιουργικά τα ξένα στοιχεία. 
Μόνο στις εποχές της παρακμής, όπου κυρι¬ 
αρχούσαν οι γραικύλοι, το στοιχείο της δη¬ 
μιουργικής αφομοίωσης υποχωρούσε μπρο¬ 
στά σε κείνο του μιμητισμού, που τον έλεγαν 
πάντα «εκσυγχρονισμό». 

Όπως έλεγε ο ποιητής, «γυρίσαμε διψα- 
σμένοι από τη Δύση», δηλαδή, γνωρίσαμε 
και τη Δύση και την Ανατολή και τα βρήκα¬ 
με λειψά. Ονειρευόμαστε και θέλουμε έναν 
ελληνικό πολιτισμό, ικανό να γονιμοποιήσει 
το ξένο, το αλλότριο, με τη ζύμη του εγχώρι¬ 
ου, ώστε να προσφέρει δημιουργικά στον αν¬ 
θρώπινο πολιτισμό. 

Υπό αυτήν την έννοια θεωρούμε την πο¬ 
λιτισμική και την παιδευτική παράδοση της 


χώρας, το υπ’ αριθμόν ένα συγκριτικό της 
πλεονέκτημα: Ο ιστορικός ελληνικός ου¬ 
ρανισμός, στην αρχαία-κλασική του εκδοχή, 
στη μεσαιωνική βυζαντινή, αλλά και στη νε- 
ώτερη λαϊκή και λόγια παράδοση, αντιπρο¬ 
σωπεύει ένα ασύγκριτο πολιτισμικό κεφά¬ 
λαιο, το οποίο κρύβει μέσα του αρετές για 
την υψηλότερη καλλιέργεια της ανθρώπινης 
προσωπικότητας - του ανθρώπου ως κοινω¬ 
νικού και πολιτικού όντος και ως αυτοδύνα¬ 
μης προσωπικότητας. 

Ο εκσυγχρονισμός της πολιτιστικής μας 
παράδοσης, μπορεί να αποτελέσει την βάση 
για μια σύγχρονη πρόταση που είναι σε θέση 
να δώσει δημιουργικό διέξοδο στην τρομα¬ 
κτική και ισοπεδωτική αντιπαράθεση που 
βιώνει σήμερα ο πλανήτης: Εκείνην μεταξύ 
του δυτικού μηδενισμού της αγοράς και του 
θρησκευτικού ισλαμικού ολοκληρωτισμού. 
Διασώζει τον Λόγο και τον Άνθρωπο από την 
δυτική εργαλειακότητα, και ταυτόχρονα επι¬ 
τρέπει στην πνευματικότητα δίχως την ισο- 
πέδωση της προσωπικής ελευθερίας. 

Αυτή η πρόταση μπορεί να αποτελέσει 
το μήνυμα μιας πολιτιστικής διπλωματίας 
της χώρας, που θα ενισχύσει το διεθνές της 
εκτόπισμα. Και ταυτόχρονα θα της επιτρέ¬ 
ψει να ενεργοποιήσει τις ιστορικές της επιρ¬ 
ροές στους όμορους πολιτιστικούς χώρους - 
τα Βαλκάνια, την Ανατολική Ευρώπη, τη 
Μέση Ανατολή, τη Μεσόγειο. 

Διαφορετικές πτυχές της πολιτισμικής 
μας παράδοσης, καθώς και η θέση της χώρας 
μεταξύ Δύσης και Ανατολής, επιτρέπουν την 
ανάληψη μιας διεθνούς πρωτοβουλίας ώστε 
να καταστούμε η «φωνή των συνόρων». Μια 
πολιτική πολιτισμού, αξιοποιώντας μεγάλες 
διοργανώσεις όπως φεστιβάλ, διεθνείς συνα¬ 
ντήσεις και συνέδρια, μπορεί να μεταβάλει 
την Ελλάδα σε δίαυλο, και βήμα της πολι¬ 
τιστικής παραγωγής των Βαλκανίων και της 
Ανατολικής Ευρώπης προς την Δύση και την 
Οικουμένη. 

Παιδεία 

Το περιεχόμενο του ελληνικού εκπαιδευτι¬ 
κού συστήματος θα πρέπει να αναθεμελιωθεί 
πάνω σ’ έναν δημιουργικό διάλογο της ελλη¬ 
νικής ταυτότητας με την οικουμένη, που στό¬ 
χο θα έχει την αναβάθμιση της ιστορικής συ¬ 
νείδησης και της μνήμης, της γενικής παιδεί¬ 
ας, και των γλωσσικών δεξιοτήτων ως επέν¬ 
δυση πάνω στις επόμενες γενιές και τη μελ¬ 
λοντική ελληνική κοινωνία. Είναι ο μόνος 
δρόμος που θα επιτρέψει τον εκσυγχρονισμό 
της δημόσιας ελληνικής εκπαίδευσης, επι- 
τρέποντάς της να βγει από το τέλμα του συ- 
ντεχνιασμού, της σχολικής αποτυχίας και της 
προώθησης των σύγχρονων μορφών αμάθει¬ 
ας, αποκαθιστώντας έτσι την κοινωνική της 
ωφέλεια. 

Το δημόσιο σχολείο δεν έχει άλλη επιλο¬ 
γή· ή θα αναδιαμορφωθεί ώστε να αποτελέ- 
σει και πάλι η Παιδεία εφαλτήριο εθνικής και 
κοινωνικής αναγέννησης -όπως συνέβη στις 
μεγάλες αντιστασιακές στιγμές του ελληνι¬ 
σμού-, ή θα καταντήσει μια μηδαμινών ευ¬ 
καιριών «αποθήκη των φτωχών», που απλώς 
θα αναπαράγει την υλική και πνευματική πα¬ 
ρακμή της χώρας. 

Όσο για την τριτοβάθμια εκπαίδευση θα 
πρέπει να αποσυνδεθεί από τις προτεραιό¬ 
τητες που επέβαλε ο κυρίαρχος παρασιτι¬ 
σμός τα τελευταία χρόνια: Την αποσύνδεση 
των πανεπιστημίων από την εγχώρια παρα¬ 
γωγή και δημιουργία, την απαξίωση της τε¬ 
χνικής παιδείας. Το ελληνικό πανεπιστήμιο, 
όπως αποδεικνύει π.χ. η λειτουργία του Πα¬ 
νεπιστημίου Κρήτης, κυοφορεί πολλαπλές 
δυνατότητες για την καλλιέργεια της έρευ¬ 
νας - τόσο της γενικής θεωρητικής, όσο και 
της εξειδικευμένης. Και μπορεί, επιπρόσθε¬ 
τα, να εξελιχθεί σε αποφασιστικό μοχλό της 
ανασυγκρότησης της παραγωγής στην οικο¬ 
νομία, ιδίως αν συνδυάσει θεωρία και πράξη 
μετέχοντας σε πραγματικό χρόνο στην προ¬ 


σπάθεια για την αποκατάστασή της. 

Παρά τις εναγώνιες προσπάθειες του κυ¬ 
ρίαρχου εθνομηδενισμού, η Παιδεία στην 
Ελλάδα αποτελεί από τα ελάχιστα, ακόμη, 
πεδία στα οποία η χώρα είναι σχεδόν αυτο¬ 
δύναμη και δεν υπόκειται υπό την επιστα¬ 
σία των Βρυξελλών. Γι’ αυτό και η πανεθνι¬ 
κή προσπάθεια για την αποτίναξη του ιδιότυ¬ 
που ζυγού στον οποίο έχει περιέλθει η χώρα 
πρέπει να ξεκινήσει από αυτήν. 

Επιπλέον, μια συστηματική εκπαιδευτι¬ 
κή πολιτική αναβάθμισης και ανάδειξης του 
ελληνικού εκπαιδευτικού συστήματος δεν 
θα έχει θετικότατα αποτελέσματα μόνον 
στο εσωτερικό της χώρας, αλλά και στο δι¬ 
εθνές της εκτόπισμα: Υπάρχουν προοπτι¬ 
κές καθιέρωσης της χώρας μας στον παγκό¬ 
σμιο ακαδημαϊκό χάρτη, εφόσον αξιοποιήσει 
την εκπαιδευτική της κληρονομιά. Προς αυ¬ 
τήν την κατεύθυνση λειτουργούν προτάσεις 
όπως: Η δημιουργία μιας Διεθνούς Φιλοσο¬ 
φικής Περιπατητικής Σχολής στην πατρί¬ 
δα του Αριστοτέλη στα Στάγειρα, ενός Πα¬ 
γκόσμιου Ιατρικού συνεδριακού κέντρου 
στην πατρίδα του Ιπποκράτη την Κω. Μιας 
Διεθνούς Ακαδημίας Ορθόδοξης Θεολογί¬ 
ας στη Θεσσαλονίκη, συνδεδεμένης με το 
Άγιο Όρος, που να διαδραματίζει για τις ορ¬ 
θόδοξες σπουδές έναν ρόλο ανάλογο με αυ¬ 
τόν που είχε άλλοτε το Ινστιτούτο του Αγίου 
Σέργιου στο Παρίσι· ενός Διεθνούς Κέντρου 
για την Μελέτη των Γενοκτονιών στην ίδια 
πόλη, καθώς το μαρτυρικό της παρελθόν αγ¬ 
γίζει όλες τις μεγάλες γενοκτονίες που συντε- 
λέστηκαν κατά τον 20° αιώνα· η δημιουργία 
ενός κέντρου για την συνεταιριστική ιδέα 
στα Αμπελάκια, για τη ναυτοσύνη στην 
Ύδρα ή τον Πειραιά, για την μηχανουργία 
και τη ναυπηγική στην Ερμούπολη, για την 
οικολογική αρχιτεκτονική στα Ζαγοροχώρια 
κ.ο.κ. 

Η αναστροφή της καθοδικής πορείας που 
έχει πάρει η χώρα μας τις τελευταίες δεκα- 

ετίες στην Παιδεία και τον Πολιτισμό, ούτε 
μπορεί, ούτε πρέπει να είναι μόνον επίδικο 
των κρατικών πολιτικών. Εξ άλλου, προς το 
παρόν αυτές παραμένουν δέσμιες, και σε αυ¬ 
τές τις περιπτώσεις, του πελατειακού κανόνα 
και της αναξιοκρατίας που βασιλεύει στην 
χώρα. Γι’ αυτό απαιτείται ευρύτερη κοινωνι¬ 
κή κινητοποίηση - ένα κίνημα Παιδείας και 
Πολιτισμού. 

I. Οικολογία 

Η εποχή της παγκοσμιοποίησης θα μείνει 
στην ανθρώπινη ιστορία ως εποχή παροξυ- 
στικής κλιμάκωσης του παγκόσμιου οικο¬ 
λογικού προβλήματος. Η απελευθέρωση της 
οικονομικής δραστηριότητας από κάθε μορ¬ 
φή κοινωνικού και πολιτικού ελέγχου στην 
Δύση, η παγκοσμιοποίηση και υπερ-βιομη¬ 
χανοποίηση της γεωργίας, η μεταφορά της 
παραγωγής από τη Δύση προς την Ανατολή 
και η συνακόλουθη κλιμάκωση του παγκό¬ 
σμιου ανταγωνισμού για τους ενεργειακούς 
πόρους συνστούν ένα εκρηκτικό μείγμα που 
εξαπλώνει γεωμετρικά πλέον την περιβαλλο¬ 
ντική καταστροφή: Τοξίνωση, διάβρωση και 
ξηρασία των εδαφών - με συνέπεια να περι¬ 
ορίζεται ραγδαία το ποσοστό της παγκόσμι¬ 
ας καλλιεργήσιμης έκτασης· επιμόλυνση του 
νερού· εντατικές αποψιλώσεις των δασών· 
κλιμάκωση της κλιματικής αλλαγής, άνοδος 
της παγκόσμιας θερμοκρασίας και λιώσιμο 
των πάγων στους πόλους. 

Αυτά τα φαινόμενα βρίσκονται στην ημε¬ 
ρήσια διάταξη της παγκόσμιας επικαιρότη- 
τας. Ένα μεγάλο κομμάτι της κοινής γνώ¬ 
μης, στην Ελλάδα και στον κόσμο τα αγνοεί 
μπροστά στο τρομακτικό φάσμα της οικονο¬ 
μικής και κοινωνικής κρίσης, παραγνωρίζο¬ 
ντας ότι οι επιπτώσεις της οικολογικής κρί¬ 
σης δεν είναι μόνον... οικολογικές αλλά ταυ¬ 
τόχρονα οικονομικές και κοινωνικές : Η άνο¬ 
δος στην τιμή των τροφίμων, η περιβαλλο¬ 
ντική μετανάστευση (σύμφωνα με την έκθε¬ 


ση Στερν, 200 εκατομμύρια άνθρωποι θα με¬ 
τακινηθούν μέχρι το 2050 λόγω της οικολο¬ 
γικής κρίσης), η εμφάνιση νέων επιδημιών, η 
γενική υποβάθμιση του επιπέδου υγείας στον 
παγκόσμιο πληθυσμό, καθώς και δραματική 
αύξηση του κόστους απορρύπανσης, είναι 
κάποιες μόνον από τις επιπτώσεις που προ- 
καλεί αυτό το αδηφάγο μοντέλο ανάπτυξης. 

Γι’ αυτό και είναι επίκαιρο όσο ποτέ άλ¬ 
λοτε το αίτημα της αποανάπτυξης, τουλά¬ 
χιστον συγκεκριμένων τομέων, δηλαδή της 
αμφισβήτησης του οικολογικά ανορθολογι- 
κού μοντέλου που επιτάσσει την αδιάκοπη 
μεγέθυνση της οικονομικής δραστηριότητας 
με κάθε τίμημα. 

Πως εκφράζεται όμως αυτή η ανάγκη, σε 
μια χώρα που ταυτόχρονα είναι αποβιομη- 
χανοποιημένη; 

Η Ελλάδα διαθέτει μια από τις μεγαλύτε¬ 
ρες ποικιλίες οικοσυστημάτων, χλωρίδας και 
πανίδας στην Ευρώπη. Η φύση της βρίσκε¬ 
ται στο σταυροδρόμι μεταξύ Δύσης και Ανα¬ 
τολής, Βορρά και Νότου, γεγονός που της 
προσδίδει μεγάλο βαθμό εναλλαγής στο κλί¬ 
μα και την γεωμορφολογία. Διατηρεί επίσης 
μια παράδοση συνύπαρξης ανθρώπου και 
φύσης με μεγάλο ιστορικό βάθος -γεγονός 
που μέχρι σήμερα της επέτρεψε να διατηρή¬ 
σει αυτό το θαυμαστό εύρος της βιοποικιλό- 
τητας: 50.000 είδη ζώων, 6.300 είδη και υπο¬ 
είδη φυτών, ένα μεγάλο μέρος των οποίων 
είναι ενδημικά και δεν απαντώνται πουθενά 
αλλού στον κόσμο. 

Ωστόσο το περιβάλλον στην χώρα μας εί¬ 
ναι ιδιαίτερα επιβαρυμένο καθώς στην χώρα 
μας η οικονομική ανάπτυξη ταυτίστηκε σε 
πολύ μεγάλο βαθμό με οικολογικά κατα¬ 
στροφικές πρακτικές -είτε μιλούμε για την 
εκτεταμένη ανοικοδόμηση που ξέσπασε από 
την δεκαετία του 1960, είτε για τον τουρισμό 
και τα μεγάλα έργα. 

Επιπρόσθετα, η διαχείριση των ενεργει¬ 
ακών πόρων πόρρω απέχει από το να συν- 

δυάζει την αειφορία με την ενεργειακή αυ- 
τάρκεια της χώρας: Από την μία τα εργοστά¬ 
σια καύσης του λιγνίτη υστερούν αποφασι¬ 
στικά σε ό,τι έχει να κάνει με τον οικολογικό 
εκσυγχρονισμό και την αποδοτικότητά τους 
και από την άλλη η ανάπτυξη των Ανανεώσι¬ 
μων Πηγών Ενέργειας στην χώρα μας πήρε 
κυρίως την μορφή μεγάλων κερδοσκοπικών 
επενδύσεων, που εγκαθιστούσαν βιομηχανι¬ 
κά πάρκα ΑΠΕ με... σοβαρές συνέπειες για 
το ίδιο το περιβάλλον! 

Και βέβαια, το οικολογικό αποτύπωμα 
των ελληνικών πόλεων είναι απολύτως δυσα¬ 
νάλογο των μεγεθών τους, καθώς το μοντέ¬ 
λο της αντιπαροχής, έθεσε τον κανόνα των 
υπερ-ενεργοβόρων κατασκευών, και της πα¬ 
ντοδυναμίας του IX. Την ίδια στιγμή που η 
καταναλωτική φρενίτιδα των τελευταίων δε¬ 
καετιών επέτρεψε στην απόλυτη κυριαρχία 
της... πλαστικής συσκευασίας και εκτόξευσε 
την κατά κεφαλήν παραγωγή απορριμμάτων. 

Έτσι, το μοντέλο ανάπτυξης που υιοθέτη¬ 
σε η χώρα από την στιγμή της ταχείας αστι¬ 
κοποίησής της (1965-1970) συνετέλεσε στην 
δραστική υποβάθμιση της φύσης -αστικής, 
περιαστικής και... υπαίθριας. Υπήρξαμε 
και σε αυτό το πεδίο παρασιτικά ενταγμέ- 
νοι στην Δύση, τείνοντας να προσεγγίσου¬ 
με το οικολογικό αποτύπωμα του Πρώτου 
Κόσμου, την ίδια στιγμή που υιοθετούσαμε 
άκριτα πρακτικές περιβαλλοντοκτόνας ανά¬ 
πτυξης που απαντώνται στην... περιφέρεια 
του παγκόσμιου συστήματος! 

Αυτό ακριβώς το εγχώριο μοντέλο είναι 
που χρήζει αποανάπτυξης στην χώρα μας. 
Κάτι που υποστηρίζουμε ότι είναι σήμερα 
εφικτό, εφόσον κινηθούμε προς τις ακόλου¬ 
θες κατευθύνσεις, υπό την προϋπόθεση ότι 
θα συμβαδίσουν με την αποκέντρωση και τον 
πολυκεντρικό μετασχηματισμό της χώρας: 

• Οικολογικός εκσυγχρονισμός της λι- 
γνιτικής παραγωγής ενέργειας. Στροφή προς 
τις Ανανεώσιμες Πηγές Ενέργειας μικρής και 


μεσαίας κλίμακας για την χρήση τους σε το¬ 
πική βάση με σκοπό την βελτίωση της ενερ¬ 
γειακής αυτάρκειας. 

• Οικολογικός εξορθολογισμός των 
κατασκευών, με την υιοθέτηση σύγχρονων 
αειφορικών πρακτικών καθώς και με τον πα¬ 
ράλληλο εκσυγχρονισμό της ελληνικής αστι¬ 
κής και υπαίθριας αρχιτεκτονικής και κατα¬ 
σκευαστικής παράδοσης - που φέρει μέσα 
της την αρχή της συνύπαρξης του ανθρώπου 
με την φύση. 

• Απορρύπανση θαλασσών, ποταμών 
και λιμνών, , προστασία των ακτών και των 
οικοσυστημάτων με μεγάλη βιολογική αξία, 
αναβάθμιση των δασών - κάτι που επιπρο- 
σθέτως προσφέρει και επιπλέον θέσεις εργα¬ 
σίας στην ελληνική οικονομία. 

• Αναβάθμιση των δημόσιων, οικο¬ 
λογικών μέσων μεταφοράς, ενθάρρυνση της 
ποδηλατοκίνησης για τους νεώτερους και πε¬ 
ριορισμός στην χρήση του ιδιωτικού αυτοκι¬ 
νήτου. 

• Εφαρμογή μέτρων για τον περιορι¬ 
σμό του οικολογικού αποτυπώματος της του¬ 
ριστικής δραστηριότητας. 

• Μείωση της παραγωγής απορριμμά¬ 
των μέσω της στροφής προς τις επαναχρη- 
σιμοποιούμενες συσκευασίες, ανακύκλωση, 
και επαναχρησιμοποίηση. 

• Στροφή προς την οικολογικά συμβα¬ 
τή παραγωγή. 

• Απαγόρευση χρήσης και κατανάλω¬ 
σης όλων των μεταλλαγμένων σπόρων και 
προϊόντων που προέρχονται από αυτούς. 

• Προστασία του νερού ως ελεύθερου 
κοινωνικού αγαθού, και ειδική μέριμνα για 
την χρηστή διαχείριση των υδάτινων πόρων. 

• Στήριξη των παραδοσιακών δραστη¬ 
ριοτήτων οικολογικής γεωργίας και αλιείας. 

ΑΝΤΙΣΤΑΣΗ ΣΤΗΝ ΠΑΡΑΚΜΗ 


Ένα ΝέοΌραμα 
για ιον Ελληνισμό! 

